url: =Zomi leh kilemkikna thupha ~ CS Khai :: ZOMI DAILY\nposted on 1 August 2016 at 7:00 am Lomkholna: Article, Biakna, CSKhai\nZomi leh kilemkikna thupha ~ CS Khai (Zomi and Blessing/s of Reconciliation)\nThupatna: Zomi’ thu ih gen nawn kei ding a, kilemkikna’ thu genin ih neizaw ding hi. Kilemkikna ih cihin banghiam? What is reconciliation? Reconciliation cih kammal Latin pau ‘Reconciliatio’ pan a hong pai hi-a, a khiatna in kizopna bawlphakik, kipuahphakik, nupa in genteh leng, ki teencillai ki ngaih bang ki ngaihtheihna ding kipuahpha, kibawlphakik cihna ahi hi. Tua ban-ah khat leh khat kikal ki muanna lamphakik, gamtathoih, gamtatna tawh lawmta hihna piangsakkik, kilungdamsak kik cihna zong ahi hi.\nZomi leh Kilemkikna ih genna sungah a masa in Pasian leh Mihingte kilemkikna, RC Pawlpi leh Protestant Pawlpi te kilemkikna, German leh Jewte kilemkikna cih te a banban in ih sut ding hi. Tuate ban-ah, Lai Siangtho sung a om Esau leh Jakob te kilemkikna thu ih gending a, tua khitciangin Zomite’n kilemkikna ih kisapna sungah Minam kilemkikna, Biakna kilemkikna leh Pawlpi kilemkikna thute ih gen ding hi. A tawpna-ah, tuni tu hun Zomite, kilemkikna thupha ih kisapna thu leh kilemkikna a pian’ theihna dingin a kisam zuihding thupawlkhat zong ih lungngaih ding ih ut a hi hi.\nI. Pasian leh Mihingte Kilemkikna\nPasian in Adam hih a nuai a bangin thupia hi. “Na ut utin huan sung singkung gah khempeuh na ne thei ding hi. Ahih hangin a pha leh a sia theihna singkung gah pen na ne kei ding hi. Bang hang hiam cih leh tua na nek ni-in na si ding hi”, a ci hi. (Piancilna 2:16-17)\nAhi zongin Eve kiangah gulpi vahawhin a kawlngian nazang hi. Gulpi in Eve kiang ah, Pasian in, huan sung singgah khat peuhpeuh ne lo ding, hong ci a hi hiam? a ci hi. Numei in gulpi kiangah, huan sung singgahte ka ne thei ding uh hi. Ahih hangin Pasian in, huan laizanga om singgah na ne kei ding uh hi, zong na lawng kei ding uh hi. Tua bangin hih le-uhcin na si ding uh hi, hong ci hi, a ci hi. Ahih hangin gulpi in numei kiangah, Na si kei ding uh hi. Bang hang hiam cih leh tua singgah na nek ciangun na mitte uh hong vak ding a, a pha leh a sia thei-in, Pasian tawh na kibat ding lamtak uh Pasian in thei hi, a ci hi…. Nupa te in tua singgah A nek khit phetun amaute gel in khua phawkuh a, a guaktangin a omlam uh ki thei uh hi. …. Amah (Pasian in) in mipa hawlkhia hi. (Piancilna 3:1-24).\nAdam leh Eve kiangah ne kei un ci in Pasian in a thupiakte manglo in gulpi sawlna bangin hong gamtat khit uh ciangin Pasian leh Mihingte kizopna kitat a, Pasian in huansung pan in Adam (mipa) hawl khia hi. A tom in genleng Pasian in hih Nupate it mahmah napi in, Ama thu aman loh ciangun hehpih huaisa zolo in a hawlkhia a hi hi. Ahi zongin Pasian in a bawlsa Leitung mihingte hong it lua mahmah a hihman in a hawlkhiatsa Leitung mite tawh ki lemkikna (reconciliation) aom theihna dingin Atapa Jesuh zangin Leitung ah hong sawl Missio dei in, mi hing bangin hongpiang sak hi Incarnation.\nPasian tapa Jesuh in mimawh Leitung mite leh Pasian kikal ah hong ki kham in, kilemkikna a om theihna dingin a nuntakna pia khia hi. Ama hong sihna hang in, Pasian leh Leitung mite kikal ah kilemkikna hong omthei a hi hi. Atom in gen leng, Pasian in kilem kikna kisam sa ahih manin, Jesuh zangin mihingte tawh reconciliatio hong bawl a hi hi.\nII. Roman Catholic Leh Protestant Pawlpi Kilemkikna\nAD 1442 kum in Roman Catholic pawlpite in Florence ah thuki kupna Council lianpi khat nei uha, the Council of Florence ki ci hi. Florence Council thu kikupna ah, a thupi diak in, Extra Ecclesiam nulla salus, There is no salvation outside the Church (The Roman Catholic Church), RC Pawlpi sung simloh mundang ah gupkhiatna om lo hi. RC Pawlpi bek thuman hi a, RC pawlpi sungsim loh vangam tunnading gupkhiatna ngah theihna ding thu omlo hi cih a hi hi. Atomin gen leng, RC pawlpi pualam-ah gupkhiatna omlo hi cih thu a hi hi. Hih laibu simbeh in.(Hans Küng, On Being A Christian. Doubleday, New York. Collins, London, 1976, p. 97).\nHun hong pai toto a, AD 1517 October 31 ni in Germany gam Wittenberg khuasung a om Castle Biakinn kongpi ah, Martin Luther in RC pawlpi thuman loh na (ama muhna) thu nam 95 gelhkhia a, 95 Thesis ki ci hi. Gupkhiatna ngahna dingin, RC pawlpi suah ki samlo a, upna bek, Pasian kammal Lai Siangtho bek, leh hehpihna hangbek tawh gupna ki ngah hi zaw hi ci in, Reformation ki pan khia hi. Luther bulphuh thu thum te in:\na. Sola fide, faith alone, upna bek\nb. Sola scriptura, scripture alone, Lai Siangtho bek\nc. Sola gratia, grace alone, hehpihna bek\nLuther in Pawlpi sung Reformation a bawlna hangin RC leh Protestant kikal ah kidona lian pi hong om hi. Pope in Luther kiangah, Luther aw RC pawlpi sungah hong ciah kik tapeuh in ci in, kamtai te thu vai khaksaka, Luther in, Hier stehe ich, Here I Stand. Kei hi lai ah dingcip hi ing, hong nung kik nawnlo ding hing ci hi. Church Reformation bawldingin, Luther leh mipawl khat RC pawlpi panin paikhia uh hi. RC pawlpi pan in a paikhia, Luther leh a lawmte RC pawlpite’n ei hong langpangte ci in Protest/ant ci uh hi. Tua man in RC leh, RC pawlpi langpang Protestant kikal ah kidona na siatak in a om ngei khin a hi hi.\nHun hong pai toto a, 1962-65 kum in RC Pawlpi in Second Vatican Council hong nei uh hi. Hih Second Vatican Council sungah thu lamdang pi hongpiangkhia a, RC pawlpi thu ngaihsutna hong ki lumlet ta hi. Florence Council a, a thubulletpi uh ahi, Extra Ecclesiam nulla salus, There is no salvation outside the church, cih ngaih sutna, theology pomzia hong ki lamdang ta hi. Tua bek hilo Unitatis Redintegratio, Restoration of Unity (among Christians) cih bulphuh pi in hong neita uh hi. Reformation na hangin RC pawlpi pan a pai khia Christiante, Langpangte cihna a ngah, Protestants Christiante Our Separated Brethren, a paikhia (RC Pawlpi pan) ih sanggamte ci in Second Vatican Council khitciangin RC leh Protestant Pawlpi kikal ah ki lemkikna Reconciliatio a om khinzo a hi hi.\nIII. German le Jewte Kilemkikna\nGermany gam, Hamburg University leh University Frankfurt am Main ah New Testament Professor aseem Prof. Dr. Wernner Kahl in a genna ah, Galpi khatna lai in German te in gallel uh hi. Gallel Germante thukimna omlo pi in, galzo alliance te in kilemkikna ci in Agreement bawl uh hi. Gal kilemna ding laibawlna ah German te khat zong ki hello sak lo uh a, galzo te in zawhthawh thutawh Germante thukimna sign thuh sak ikek mawk uh hi. Tua man-in, gallel German te’ lungsim sungah ki neuseekna lianpi Inferiority complex hong lut hi.\nGermany gam bang ci leh dingtokik zo ding, bang ci leh mite simmawhna pan in suakta thei ding ci in ngaih sutna lungsim Germante sung ah hong ki pan hi. German te sung ah Inferiority complex hong naklut lua ahihman in, German te tha a ki piakciang un, German mite mi mawkmawk hi lo hi hang, ngeina leh lungsim ngaihsutnateh ah mite sangin a thupi zaw, amanpha zawte hi hang ci uh a, tua in minam lungsim Nationalism nasiatak in khang khiasak hi, ci hi.\nMinam lungsim, nationalism Germante sungah nakpi in hong lutna hangin, German leh Germanlo te kikal ah kideidanna lianpi hong ompah a, tua pen Grenzfall ci uh hi. Tuaman in, Germany gam suak, Jews philosopher, Martin Buber in 1923 kum in, mi hingte kizop zia ding tawh kisai in ngaihsutna khat hongmu khia a, Ich und Du I-thou ki zopna a hi hi. I-thou kizopna ih cih in mihingte, mihing mah bang a, muhna ahi hi. I-It kizopna a hih leh mihingte mi hingbang in mulo in, ganhing bang a muhna ahi hi.\nI-It kizopna ah, ki zahtak na omlo a, mi hing kimlai, gan hing bangin mu in, setsanna, a hi hi. Leitung ah ki lemna a om theihna dingin I-thou kizopna kisam hi, ci in Martin Buber in genbel in nei hi. I-thou is a relationship of subject-to-subjects while I-It is a relation of subject-to-objects. I-thou is a relationship of mutuality and reciprocity, while I-It is a relationship of separateness and detachment hi ci hi. Hih laibu simbeh in. Martin Buber, I and Thou, translated by Ronald Gregor Smith (New York: Charles Scribner’s Sons, 1958), p. 26.\nMinam lungsim a khan mahmah laitak 1933 February 3 ni in, Germany gam Chancellor dingin Adolf Hitler ki teelkhia hi. German mite‘ ngaihsut bang ngaihsun loin, German kumpi te policy a zuilo peuh mah Germante gal hi ci in Hitler in tangko khiagiap hi. German Nazi kumpi’ policy a zuilo peuh mah thongsung kidenna in, mitampi ki thatlum hi. Nazi kumpi policy zuinuamlo Jews leh German mi pawlkhat, kumpi Hitler in that mang khin hi.\nGerman Empire (Germany gamsung bek hi lo) gamsung a om, Jews te 6 Millions Hitler in na that hi. Tua bang hi napi in, Jews te Million 6 a thatpa Hitler’ tanu leh Jew tangval khat kiteeng thei tazen uh hi, ki ci hi. Tua bek hilo in tu nung zekmah in zong Israel kumpi te in German kumpi nasem uliantampite, German Chancellor Angela Merkel a kipanin, pahtawina a piakna thu ih theihsa a hi hi. German te leh Jews te in khat leh khat mawhna ki maisak in, ki lemna nei khinta uh hi. Etteh huai mahmah cih ding a hi hi.\nIV. Jakob leh Esau Kilemkikna\nIsaac leh Rebekah te’n Esau leh Jakok kici tapa nih nei uh hi. Israel mite ngeina ah tapa Upa pen in innluah ding cih ahi hi. A hizongin inn luahza a nei Esau in anaupa Jakob tungah an kuangkhat tawh a innluahza na zuak hi. (Piancil 25:27ff). Hun hong paitoto a, Isaac zong hong teek semsem ta hi. Isaac in atapa Esau kiang ah,\nKa sih ma-in nang thupha kong piak theihna dingin kei’ duh bangin an lim hong bawl in la, ka nek dingin hong paipih in’’ a ci hi (Piancilna 27:4).\nIsaac leh Esau te kihona thu Rebekah in za hi. Hih Isaac leh Rebekah te nupa ki kal ah thulamdangpi khat om hi. Isaac in a tapa upen Esau , Jakob sangin itbawl zaw a, Rebekah in atapa nauzaw Jakob, Esau sangin it bawl zaw hi. Tua manin, Rebekah in a tapa uzaw Esau sangin Jakob a ding na khatpeuhpeuh deihsak zaw pah hi. Rebekah in a tapa Jakob kiang ah,\nNa sanggampa Esau’ tungah na pa’ thugen ka za a, Ka sih ma-in TOPA’ mai-ah nang thupha kong piak theihna dingin ka nek dingin na sa matsa hong paipih in la, kei-a’ dingin an lim hong bawl in, ci hi. Tua ahih ciangin tu-in ka ta aw, kong thupiak bangin gamta in… Na pa in a sih ma-in nang thupha hong piak theihna dingin a nek dingin na pa kiangah na va paipih ding hi, a ci hi. (Piancilna 27: 1-10).\nTom gen hi leng, anu gen bangin Jakob gamta pah in a pa khem a, Esau bangin ki bawl in a pa Isaac an leh lenggazu a pia hi. Isaac in atapa puan gimnamte nam a, amah (Jakob) thupha a pia hi. Isaac in a tapa Jakob thupha a piak khit phet in gamlak, a sabetna panin Esau hong tung hi. Esau in anliim bawl in a pa’ kiangah hong paipih hi. Esau in a pa’ kiangah; Thupha nongpiak theihna dingin na tapa’ sa matsa a ne dingin ka pa hong tho in, a ci hi. Apa Isaac in ama kiangah, Kua na hiam? a ci hi.\nAmah in dawngin, Kei pen na tapa, a suak masa Esau ka hi hi, a ci hi…. Tua ciangin Isaac in, Amah thupha ka piakpa kua ahi hiam? Thupha pia khin ka hih manin amah in thupha ngah ding hi, a ci hi. Esau in a pa’ kammalte a zak ciangin nakpi tak leh nasia takin kikokhia-in a pa’ kiangah, Kei thupha hong pia in, kei zong, aw ka pa! a ci hi…. Pa aw, thupha khat beek nei nawnlo na hi hiam? Kei thupha hong pia in, kei zong, ka pa aw, a ci hi. Tua ciangin Esau a kap hi. (Piancilna 27:25- 38).\nA sanggampa Jakob in ama ngahding thupha teng ngah khin cih Esau in a theihciang in a hehsuak a, Jakob mudah hi. Ka pa sih khitciangin ka naupa Jakob ka that ding hi ci in, Esau in ngimna a neihna Rebekah tungah ki gen hi. Tua man in Rebekah in a tapa Jakop sam a, na sanggampa Esau nangmah thahding vaihawmna tawh ki hehnem hi. Tua a hihman in, na sanggampa sinsona a daih ma teng, Haran a om, ka sanggampa Laban kiang ah va tai in ci hi. A nu sawlbangin, Jakob Haran ah a pu Laban kiangah galtai in tawlkhat sung a om hi. Tu laipau in genni ci leng, Jakob Haran gam a pu Lanban kepna nuaiah refugee dinmun in a om a hi hi.\nHaran ah Jakob kum 20 sung (Pian.31:41) a om khitcianin a upa Esau tawh ki mu dingin ki thawi a, Edom gam Seir leitangah a om a sanggampa Esau kiang ah kamtaite ma sawl hi (Pian. 32:3). Kamtaite hong ki leh kik uh a, nangmah dawndingin na sanggampa mihing 400 tawh hong pai uh hi ci in Jakob kiang ah a gen uh ciangin Jakob nakpi tak in lau in lungkham hi. Pasian kiangah thu ngen a, ‘’ Ka sanggampa Esau’ khutsung pan kei hong khahkhia in, kong thum hi, cihi. (Pian. 32:11). Jakob in a sanggampa Esau letsong dingin keel, tuu, kalaoh, bawngte khenkhiatsa in koih a, tua te amai ah mapai kholsak hi. Bang hanghiam cih leh ka mai a pai letsongte in ka sanggampa Esau lungdamsak zo kha ding hi. Tua hi leh amai pha ka mu ding hi.\nAmah in kei hong sang kha ding hi ci in ngaihsun hi. Tua hi a, a upa Esau a piakding letsongte ama mai-ah paisaka, amah ahih leh tua zanin giahphual ah a giak lai hi. Jakob in a zi, a nasemte, a tate leh a neihsa khempeuh la in lui galkhatah puak a, a mah guak bek om lai hi. Zingsang khuavak dongin mi khat in amah na lai hi. Tua mi pa in Jakob a zo kei hi. Tua mipa in Jakob kiangah khuavak ta hi, hong khah in, a ci hi. Ahih hangin Jakob in , Kei thupha nong piak kei leh kong khak kei ding hi, a ci hi…. Tua lai-ah amah (tuamipa) in Jakob thupha a pia hi. (Piancilna 32:29).\nTua khit a sawlo in, mi hing 400 Esau tawh hong paina thu Jakob in za in, mu hi. Azi leh atate mai ah Jakob hong pai in, a sanggampa Esau nai a tunma tengin leilak lamah sagihvei a kun hi. A hih hangin amah a dawn dingin ESAU HONG TAI-IN AMAH NGAWNG KAWI A, POMCIPIN NAM A, AMAUTE A KAP UH HI. (Piancilna 33:4). Tua khitciangin Esau in, Ka ki tuahpih hih a honte khempeuh bang na cihnopna a hi hiam? a ci hi. Jakob in dawngin, Ka topa’ maipha zon’ na ding, na ci hi.\nAhih hangin Esau in, A kicing nei ing, sanggam aw, nang’ neihte nangma-a dingin kem in, a ci hi. (Piancilna 33:8). Esau leh Jakob te unau laigui kizom te a hi uh hi. A hi zongin Jakob in a upa Innluahza leh a thupha te a laksak na hangin, Esau in ni khat niciang in ka sanggampa ka thah ding hi a cih na hangin, Jakob lau in a galtai hi a, a hi zongin tawl khat khitciangin a upa Esau tawh kilemkikna reconciliatio hong nei thei kik uh a hi hi.\nV. Zomite’ Kisap Lianpen (Kilemkikna Thupha?)\nIh pu ih pate in Dawi bia in, misikhua upna a neihna hangun, galmat samat na kidem uh hi. Khat leh khat ngawng ki tansak in, phu a ki la ngekngek Zomi te ih hi uh hi. Tua bang kawmkal ah Pasian in gamkeek Mangkangte leh Sangmangte (Christian missionaries) Zogam ah hong pai sak hi. Hih Gamkeekte leh Sangmangte hangin Zogam ah tualgal veng hi ci leng ki khiallo ding hi.\nPupa ngeina Dawibiakna pan Christian biakna a suak Zomi tampi ih om hi. Christian biakna sungah, khat leh khat ki it ding, mawhna ki maisak ding, ki lemkik ding tamvei pi hong ki genna ih zakzak sa ahi hi. A taktak in ci leng, Zomi te Christian ih suahma, khat leh khat ki it ding, mawhna ki maisak ding leh ki lemkik ding a thupitna a theikhinsa te ih hihman in, ih pate hong thahsak te nangawn it in, mawhna maisakzo a, tua te tawh ki lemkik ih hihman in, Pa that tokhom guan ci in paunak na ngawn a nei Zomi te ih hi hi.\nDawibiakna pan in a nungta tawntung Pasian bia in ih omlaitak in, Zomite pilna, siamna, hauhna, liatna, hoihna, thupha namkim a kisam minam ih hi. Ih gensa thupha namkimte kisamlo a ci ih hi kei a, tua teng sangin tu tadih in Zomite kisap penpen thupha in, Kilemkikna Thupha hi ding hi ci in ka ngaih sun hi. Bang hang hiam cih leh ih tuntunna, ih omomna ah tawmta leng, tamta leng deihbang in a kilemzo naitaklo tawh ih ki banglai hi.\nDawibiak hun lai, khat le khat ki that, phu kila a ih omnate, ih Chrisitan biakna in hong mangngilhsak zo nailo a hi tam cih nop huai hi. Bang hanghiam cih leh ki lang neihna, ki gim neihna lungsim eite sungah hong omlai tawh ki bang hi. Tua hi a, Pasian hongpiak ding thupha tampi te sungpan in, Kilem kikna thupha in ih kisap lianpen hi ding hi ci in a gen khia ih hi hi. Zomite’ kisap kilemkikna thupha sungah;\na. Minam Kilemkikna\nTedim, Zo, Sihzang, Saizang, Teizang, Khuano, Dim, Vangteh, Paite… te ban ah, ih sanggam Thahdo, Kuki, Falam, Hakha… te midangdang te tawh ih ki lemkik ding kisam kha ding hi. Ih muh theih ih sanggamte it lo pi in bang hang in ih mu theihloh Pasian it ing ci thei ding ih hi hiam? (1 Johan 4:20).\nb. Biakna Kilemkikna\nChristian, Laipian, Milimbiakna (Buddhism), Dawi biakna te ki zahtaksak in, khat leh khat ki thupi simsak ciat ding ahi hi. Biakna a thupi pen cih bang omtuan lo a, thupi ih sakpen Biakna a zuiciat ih hihman in, biakna khat le khat ki zahtaksak ding a kisam peelmawh ahi hi. Bang hang hiam cih leh biakna sungah kilemna a om kei leh, mi namsung, gamsung ah ki lemna om ngei lo ding hi. (There can be no peace amongst nations without peace amongst religions. Hans Küng, a Catholic theologian).\nc. Pawlpi Khat leh Khat Kilemkikna\nRC leh Protestant Pawlpi te kikal kilem kikna ban ah, Tuiphum – ZBC, ZBCM, TBC; SDA – Mission, Conference; EBC, AG, UPC, CBC, leh pawlpi dangdang te ki kalah ki lemkikna ih kisam hi. Biakna, pawlpi khat le khat ki kal ki lem kikna a om theihna dingin, khat leh khat ki thupisim, ki zahtak ding kisam a, Jews Philosopher Martin Buber gen bangin, I-it ki zopna pan in I-thou ki zopna ciang dong a tung to ding ih hita hi.\nCikmah hun a Zomi te tang thu sungah a omngeinailo, Pawlpi tuamtuam sungpan in Pasian mizat makaipite Zomi Innkuan Singapore innteeksepna tawh, Singapore ah April 26 – May 1, 2011 ki muh khopna hong neih uh ih theihsa a hi hi. Tua sungah Global Zomi Alliance hong phuankhia uh a, tupna, ngimna leh department khenziate kician takin hong ki gelhkhiakhin hi. Biakna sung, pawlpi sungah kilemna a om ciang bek in, minam sung, gam sungah kilemna a om pan ding a hi hi.\nZomite sungah kilemkikna hong om theihna dingin, khat leh khat ki zahtakna (mutual respect), khat leh khat ki telsiamna (mutual understanding), khat leh khat ki pahtawisiamna (mutual appreciation), khat leh khat kisanna (mutual acceptance), khat leh khat ih hihna bang a, ki ciaptehna (mutual recognition) cih te ih kisap peelmawh a hi hi. Tua ban ah ih pau, ih ham ki batloh nate, ih biakna, ih pawlpi ki batlohna te tamgenlo zaw in, ki gawm khopna leh ki thutuahna a piangsak theiding Zomi sung leh Jesuh sungah ih kibatna te a tam theithei gen ding ki sam ding a hi hi. Doctrine divides, service unites!\nJakob in kei thupha nongpiakkei leh kong khak kei ding hi ci hi. Tua ciangin mipa in tua lai mun ah amah thupha a pia hi. Bang thupha, hauhna maw, minthannamaw? bang namte ki pia cih Lai Siangtho in gen lo hi. A hi zong, Unau laigui zom takpi ki khem in, khat leh khat na ngawn thah leh mat ding in a ki ngim unaute a hihna pan un, Jakob, a upa Esau tawh a ki muh ciangin, Esau hong tai-in, amah ngawng kawi a, pomcipin nam a, amaute a kap uh hi.\nThah leh mat ding a ki ngim, gal leh sa bang a ki ngaihsun, unaute hong ki lemkik ta uh a hi hi. Bang hang hiam ci leh Jabok luigei ah, mipa in Jakob tungah ki lemkikna thupha a piakna hang hi kha ding hi. Tua bangmah in, Pasian hong piak ding thupha tampite sungpanin tu hun (at the present moment) Zomite’ kisap lianpen thupha in, Jakob tung a ki pia, KILEMKIKNA THUPHA himawk lo ahi hiam? CSKhai Ph.D (theology) Student, The University of Hamburg, Germany\nPrevious: Ei Zomite’ ading ngaihsut huai thukhat ~ Bishop Lian Khen\nNext: Mihoih Nuntakna Hoih ~ Col. Khen Za Mung


timestamp: atn

url: =Jews minamte’ ong lak Zomite’ Mailam Kalsuan zia ding. Agelh ~ Khup Lian Thang - Laibu Saal\nHome > Thuluui/Articles > Jews minamte’ ong lak Zomite’ Mailam Kalsuan zia ding. Agelh ~ Khup Lian Thang\nJews minamte’ ong lak Zomite’ Mailam Kalsuan zia ding. Agelh ~ Khup Lian Thang\nJews minamte’ ong lak Zomite’ Mailam Kalsuan zia ding.\nLeitungah minam tampi te, leitang leh mun leh mual anei hi napi in hun paizia kikhelna hangin apianna aleitangh te nusia in minam dangte lak kitheh thang uh hi. Hih bangin munkhat pan mun khat ah lal kawikawina ahang tampi om ding himah leh , ahangpi nam 2 in kiciamteh zaw hi. Khatna ah gal leh sa tam, gal leh sa lelhna hang hi. A nihna ah mun hoih lei hoihna leh nuntakna anuam zaw dingmun lam zuan in lalna ahi hi. Rev. Dr. Jm Paupu’ at “Zomi in Diaspora” acih na ah Zomite zong a gam alei bulpi panin lal khia uh aa tu in ahih leh leitung gam 34 bangah ki zel ta ahihna na gen khia hi.\n“Zomi in Diaspora” sungah Zomite apianna Zogam pan mun tuamtuam a lalna ahang nampi 5 in na gen hi. 1) Zawn luatna 2) Biakna upna leh suakta takin thugen thei lo 3) Gam vai leh sum zonna paaizon na ah lungmuanna omlo 4) A nuam zaw, a hoih zaw lam-etna leh 5) Pasian’ gelna hang hi, ci-in ahang nampi nga in na gen hi. Tua ahih leh hih bangin hih bangin apianna Zogam leitang pan zin khiakhia in or minam tamzaw leh tu laitak ukna nei minampi te khut sungah a neihsa uh Zogam leitangh leh aminam a mangthang dinga lauhuai dingmun hita mawk lo hiam? Zomite tawh pianzia a ki bang minam tampi lak pan in khat ahi Jews mite thu tawm kikum dih ni.\nJews akici Israel/Hebrew minam te\nBC kum 1900 pawlin Abraham in Canaan gam ah na tenga, ama ta Issac, Issac’ ta Jacob hi in, Jocob in amin Israel in khel aa ama neih ta 12 te zong Israel minam pi 12 te hipah hi. Hih minam lianpi te hun saupi sung kumpi cih dan neilo in kamsang te, galhang te in a minam leh gam makaih hi. BC kum 1030 pan in kumpi ukna tawh kalsuan a, BC 1010kum ciangin a thahat leh a vanglian mahmah kumpi Judah minam David in Israel gam na makaih hi. Tuni ciang dong mah Jews mite in aki pakpih a angtangpih pen kumpi ahi hi. Galhang in thahat a, pil eh ciim mahmah in vangnei mahmah hi. A tapa kumpi Solomon hun ciangin vanglian semsem aa, Israel zong leitung ah gamhau leh gam thupi mahmah khat ong suak hi. Kumpi Solomon pen pil mahmah ahih manin leitung kiuli pan in kumpi tuamtuam te in thudong ding, a thugen ngai ding in pai uh hi. Gam leh lei, minam nuntakna khangto mahmah hi.\nSolomon tapa’ Rehoboam hun ciangin Israel gam zong khennih in kisuah a, Judah-Benjamin-Levi minam teng kigawm in Judah gam (Leitaw lam) phut uh hi. A dang minam 9 teng kigawm in Israel gam (Leilu lam) ci in Israel gam phelnih kisuah uh hi. Tua akikhen khit hun aa kipan in a gam leh minam ii min leh vang, hauhna leh thuneihna ah lam ah apu a pa te banzo nawn ngiatlo uh hi. BC 700kum pawl ciangin Israel kumpi gam (Leilu lam) pen gamdang minam dangte huzap in beimang ta hi. Tua zawh kum 100 khit pawlteh Judah kumpi gam (Leitawh lam) zong na bei leuleu hi. Tua khit pen kipan minam dang gamdang kumpi liante huzap nuai ah om in kumpi gam kician neizo nawnlo uh hi. AD kum 70 ciangin Roman kumpi in Jerusalem a suksiat gawp pan kipan in Jews mite pen leitung kiu li ah a ki thehthang mang uh hi. Kum 1900 val bang leitung mun khempeuh ah aki thehthang na panin 14thMay, 1948kum ni in a neihsa uh Leitangh, apu pi Abraham’ leitang tungah khatvei gam thak khat in kipan kik in, apianna gam leh leitang ah Jews mite ong ciah ngeingai kik uh hi.\nJews mite gamdang ah\nJews minamte pen atuntun na mun leh gamte ah alamdang takin madawk gual tungtuang uh aa, pilna ciimna siamna, hauhna lam ah mite’ tung, mite sangin na madawk zaw ngiat uh hi. Leitung biakna thupi leh mi tampen ahi Christian biakna ong piankhiatna bulpi hita leh aki zelh nangin ahanciam nungzuipite khempeuh zong Jews minam te vive ahi uh hi. Jews te biakna ahi Judaism pen leitung ah biakna lianpi khat in aki ciamteh mah ahi hi. Gam ki ukna vai ah amin thang mahmah ahi Marxism (Socialist leh Communist pianna bulpi) a mukhia zong Karl Marx akici German Jew te khat ahi hi. Leitung pianzawh Scienctist minthang pen ding aa aki ciamteh khat ahi Albert Einsteinzong Jews minam mah hi in, leitung kum 100 sung(AD1900-2000) sungin hih zahin akhangtohna hangpen ama hang hi ci in kiciamteh phial hi hi. Tu laitak amin thang penpen, ahoih lam in ki zang thei leh lah ahoih mahmah, asia lam aa hileh lah alau huai mahmah ahi Nuclear bawlna ding lampi amukhia zong Albert Einstein mah ahi hi. Leitung ah gam vanglian pen thunei pen ahi USA gamvai ah thunei mahmah in, Jews mipil vive tengtawh akalsuan uh na hi gige hi. Federal Reserve aki ci a Central Bank leh Bank khempeuh a uk, USA aa sum khempeuh a zek , tu laitak a Chairman pen Ms Janet Yellen hi in, ama hunma Chariman nihte zong Jews temah hi in tukum tawh kum 30 sung aki zom in makai suak mawk uh hi. Thu neilua mahmah ahih manin amau kampau ziauna hangin Stock Exchange bang kah ziahziah or kia ziahziah in kikhel ziahziah zo mawk hi.\nJews te in a gam leh lei lakik\nAmun mun ah mite sangin pilzaw hauzaw in aom hangin amimal in minam dangte sangin tawmzaw limlim uh ahih manin gawtna sim mawhna na thuak uh hi. A diakin Germany gam makai Hitler in gam makai asep ciangin amau Gemerny minam aa ci-in Germany minam itna khauhvallua ahih man in , amau sangin ahau apil zaw Jews te mudah in mimal 6,000,000 bang cikziat huai takin that gai mawk hi. Hih vai hangin leitung gam makai khempeuh in zong Jews mite lai nat mahmah uh hi.\nJews minam makaite khempeuh in nakpi takin hanciam in a gam a leitang ahi Canaan gam pen British kum khut sungpan in angah nangin lam tuamtuam tawh hanciam uh hi. Chaim Weizmann acih mipil Jews Scientist pa’ makaihna tawh galpi khatna lai-in galvan aa kizang thei a thupi mahmah khat mukhia a, galpi khatna ah British te’ gualzawh nangin athupi mahmah muhkhiatna in kiciam teh hi. Tua amuhkhiatna hangin British kumpi te nuam mahmah ahih manin lungdam akoh kikna in Middle East ah Jews gamkhat phuh khiat nangin huhtheihna pan huh in panpih dingin kamciam pia uh hi.\nA leitang aphual ah David Ben-Gurion (Prime Minister maka pen) makai in amun leh a mualte thautawi in panmun na lakhol uh hi. Leitung bupa om amipih khempeuh tungah tangko in thu zasak in agama lei ah ciahin aneihsa uh leitang alakik dingin hanthawn hi. Jews mite tampi tak Palestine gamah ciah in Israel Gam phuh nangin hanthawn hi. Lampi tuamtuam in Jews mite alomlom in Palestine gam lutpih hi. Lampi tuamtuam zongin thauvui thangtang khawm hi. Palestine gam ah a ciah theilo ten amau septheih sum leh pai tawh huh in akisam thauvui thautang zatui zaha lei uh hi. Mangkang kumpi te panpihna hangin buaina kido kikapna lianpi omlo in gam lianpi leitangh lianpi khat ong ngah kik uh hi. A pu a pa gam na lakik zo uh hi. 1948kum 14th May in suahtakna tangko uh hi.\nIsrael gam kipsuak\nGam aphut khit pan kipan in tuni dong gal kidona, sisan naisan luanna beizo nailo hi. Tua hun laitak in a inntek leh agam alei anei Palestine minamte leh a Muslim mipihte in thangpai in nasa mahmah uh hi. Kum 1900 sung bang innteek dinmun panin zan khat thu in gam leh lei neilo suak ziau uh hi. Tua hangin hehlua uh ahih manin sun leh zan in nawtnawt uh hi.\nA Muslim gamveng te ahi leitawh lamah Egypt, nisuahna lam ah Jordan, Syria leh leilu lamah Lebanon gamte in Palestine mite gumzaw ciat ahih manin lauhuai mahmah dinmun ahi hi. Tua ahih manin suahtakna ngahkhit aa kipan in kido kikapna om den in alauhuai mahmah gal maitang ongsuak mawk hi. Suahtakna ngahkhit phet 1948kum in in Arab gamte (Arab Alliance) tawh kido na lianpi om pah hi. Amin thang diak kido nate in 1956kum in Suez gal, 1967kum in Six-Day War, 1973kum in Yom Kippur War cihte minthang mahmah hi. Arab gamte khempeuh (Gam 12 bang) kipawl in Israel gammi khempeuh Mediterranean Tuipi sungah nawkkhia ding cih a ngimna na bulpi ahi hi. A hih hangin, atawntung in Israel te in na zo zaw in amau neihsa gam nangawn suplawh zaw uh hi.\nTuni dongin Israel te in galmai lianpi thum ( nisuah, leilu leh leitaw lam) bang koi ci danin nawk khat in thal nawk zo mawk hiam cih pen aki gengen leh lamdang akisa mahmah ahi hi. A tunga gal kidona te ah lelh cihtak in lel uh aa, Israel te aki nawkzawhloh ding lam telta uh ahih manin Israel te tawh mah bangin ko Palestine te zong gamkhat ong pia un cih lam ah hanciam zaw ta uh hi. Tu laitak in hih bangin gal leh sa tampi kawmkal ah Israel gam pen gam haupen, gam thahat pen pen in dingzo suak uh hi. Muslim gam kici tengin aki kot, gal leh sa alauhuai khempeuh in akim kot hangin tuni dongin Israel gam pen puk tuanlo in thakhauh semsem zaw lai hi.\nTu laitak Jews minamte’ dinmun\nGam sung gampua pan in a sep abawlna, amapan khopna hangin gal lianpipi te tungah na gualzo uh hi. Gam leh leitang anei minam hita ahih manin leitung in a zahtak leh a zahtak huai minam pikhat dinmun lakik zota uh hi. Tua bek thamlo atuntun na gamte ah ni danglai mah bangin tuni dongin amadawk, aki leh apam akhel, leitung a khelzo minamte na hitoto lai uh hi. USA te’ Federal Reserve aki ci a Central Bank leh Bank khempeuh a uk, USA aa sum khempeuh a zek , tu laitak a Chairman pen Ms Janet Yellen hi in, ama hunma Chariman nihte zong Jews temah hi in tukum tawh kum 30 sung aki zom in makai suak mawk uh hi. Thu neilua mahmah ahih manin amau kampau ziauna hangin Stock Exchange bang kah ziahziah or kia ziahziah in kikhel ziahziah zo mawk hi.\nUSA te Gamvai ah zong 1973kum in Secretary of State a sem leh President te’ advisor saupi asem Henry Kissingerbangpen minthang mahmah in China tawh kizopna akilem na dingin avai hawmpi amah ahi hi. Tua hangin leitung sumbawlna tampi khangto in gal leh sa hihna panin nasem khawm thei dinmun ah tunzo hi. Gal leh sa in kinei henla , sum bawlna ah kizom kei uh leh leitung in bang dinmun I tung mawk tam ci-in mipil te in Henry Kissinger ii athupitna apilna gen bel in nei uh hi. President Obama hun lai in a Chief of Staff, Secretary of Treasury cih danin panmun thupi te na len uh hi. 2004kum in Democratic te’ President Candidate leh 2013-2017kum kikal in Secretary of State asem John Kerry zong Jews te mah ahihi. Tu laitak in Donald Trump ii makpa leh a Senior Advisor Jared Kushner zong Jews minam mah ahi hi. President dinga Democratic pan Hillary Clinton tawh aki dam ahi Bernie Sanders zong Jews minam mah ahi hi.\nLeitung aa Media minthang tuamtuam te khempeuh zong amau khutsung ah om in, a diak in Hollywood sung khempeuh zong amau khutsungah om hi kici hi. Paunak khat bang nei uh aa “Hollywood ah amun sang na tunnop leh “P” zang kei in” ci liang uh hi.”P” pen “Palestine” acihna hi in Jews te tawh leitangh akituh pihte ahi hi. Leitung ah a popular pen ahi Facebook, Whatapps, Viber, leh Google cihte khempeuh Jews khangno mipilte patkhiat muh khiat hi zen hi.\nUSA aa om University minthang te’ Professor 100 lak ah 20 pen Jews te ahi hi. Leitung aa pahtawina lak ah asangpen Noble Prize angah khempeuh ii 100 ah 22 pen Jews te mah ahi hi. Leitung mihau pen 50 lak 10 pen Jews te hi in, USA te Journal leh laibu hoih, laitawh kisai ah pahtawina a sangpen ahi Pullitzer Award angah 100 and 53 pen Jews te mah ahi hi. Leitung ah bawhlung team amin thang pente ahi Manchester United leh Chealsea Football Club anei zong Jews te mah ahi hi. Tua hih manin hih minam te, leitung mimal ii 0.2% bek ahih hangin banghangin hi zah takin pilin, siam in , gualzawhna ngah mawk uh ahi hiam? Amau tung pan a pianzia aki batpih in Zomite in etteh theih ding thu tampi om ding hi mawk lo ahi hiam?\nZomite’ et teh theih ding\nTu laitak Zomite in ahih leh mundang gamdang ah aki thehthang hangin, pianna gam leh leitangh nei lai uh ahih manin a lungdam huai mahmah ahi hi. Mi masa Pu leh pate hangin leitang kician anei lai uh hi in lungdam huai mahmah hi. Khangthak Zomi te in mangngilh lo in a phawk den ding thupi mahmah hi. Ahih hangin tuhun laitak Kawlmang ukna nuai ah aom laitak hi in minam dangte’ biakna leh ngeina te in a nawmvalh thei ding dinmun, bek thamlo in Zota te mun khempeuh leitung kiu li ah kitheh thang ta ahih manin,minam mangthan theih na ding alauhuai dinmun ahi hi. Ahih hangin a tunga ih gen Jews mite zong Zomite sangin suksia zaw phial dinmun ahih hangin tu in ahih leh leitung bup in a zahtak Israel gam thupi khat a neih ban ah, a tuntunna aomom na munmun ah a gualtung tuanna tungpan in tha lak huai mahmah hi. Mimal tawmna, tu hun dinmun te en in lungkiat loh ding, mimal a tawm gam leh leitang nangawn a neilo Jews minamte pianzia etteh kawm in, Zomite’ mai lam kalsuan zia ding gualzuk dih ni,. Zomite in;\n1) A neihsa uh Zogam leitang ii minphatna tel in minam dangte khutsung a tunlohna nangin hoihtak lungngai in a minam vaipuak pikhat in a neih uh hun ta hi. Ngimna leh veina a sang neih ding thupi aa, tua ngimna tungtawn in kalsuan hiathiat ding ahi hi. (Leitang pen manpha lua ahih manin sizan naisan omlo in leitang kingah lo)\n2) Zomite mun dang gam dang ah ki thehthang mangkhin uh a, a tuntun na gam leh lei panin apianna Zogam phawk den in, apau a lai leh angei amangthang lohna dingin Nu leh pa te in innkuan amakaih kul dinga, biakna makaite in zong Zomite lim leh meel ahi thuman cihtakna leh itna thute agen den, atuuno te tua bang tuu-an bek tawh an a vaak loh phamawh ta hi. Jews te kum 2000 sung bang mun gamdang ah aom hangin a minam, ngeina, lai leh abiakna mangngilh lo uh hi. A khantohna thusim amangthang lohna thusim ahi hi.\n3) Zogam ah inn ngak om Zomi khempeuh in pil sinna siam sinna lam ah nakpi takin hanciam kik kul ta ding hi. Zogam ki ukna gamvai ah makaih zawh kik ding hanciam kul ding hi. Ngimna neih kul ta ding hi. Kumpi zumte ah zum nasem thunei hih zawh ding hanciam kul ding hi. Tua hileh Zogam zolei pen Zomite in amau deihbang in uk in makaih thei uh aa, gamdang minam dang leh biakna dangte deepmang ding pan in dalsa hipah ding hi. Thu neihna thahatna in gam leh lei, minam te kipsak hi. Israel gamte in gam aneih hangin pilna siamna neilo in, a omna Middle East ah gam thahat lo, thuneilo khat hi leh tu in a gam beikhin tham ding hi.\n4) Zogam bek hilo in Kawlgam sung gamvai kalsuanna ah inntek sep zawh ding ngimna nei in hanciam ding ahi hi. Kawlgam gamvai ah Zomite’ mi masate leh tu hun laitak makaite tangthu lianpi at khin hi. Tua tawh lungkim lo in hih sangin dinmun thupi zaw, Policy lam a khelzo, Gambup tanu pi, makaipi dinmun te ngah zawhna dingin hanciam kul ding hi. Ngimna neihna in sepzia kalsuan zia ding lampi ong hilh dinga, tua lampi tungtawn in a sep a bawl ciang bekin ngimna deihna tangtung thei ding hi. Ngimna omlo kalsuanna kician omlo in bangmah kisuak lo ding cih a tel dinguh thupi mahmah ding hi.\nKawlgam sungah om University tengah Professor pen Zomi vive hi dingin, Zato minthang khempeuh ah Siavuanpi khempeuh Zomite ahih nangin ngimna neih ding thupi ding hi. Pilna bulphuh in Kawlgam ah inntek sepzawh ding pen ngimna bulpi khatin koih ding thupi ding hi.\n5) Mun dang gamdang a tung Zomi Zosuante khempeuh in Jews minamte mah bangin atuntunna gam ah inntek sawm ding thupi mahmah ding hi. Sum bek thupi saklo in a hih theih nakleh Nu leh Pa te in a tate uh pilna siamna hanciam pihin sinsak ding, Engineer, Lawyer, Doctor, Musician, Artist, Historian,etc… cih bangin leitung ah aom pilna thupi teng sinsak ding thupi ding hi. Gamvai ah zong sunglut sawm dingin MP, Minister leh President dongin ngahsawm ngait dingin Zomi nu leh pa te in a tu atate apattah ngiat ding thupi ding hi. Sum le paivzonna ah zong Millionare leh Billionare te ngimna tupna in nei in, lungdeih teng a cin ciangin a pianna Zogam Zolei leh a mipihte a en kik dingin kihilh kholh ki thuhilh den ding zong thupi sawnsawn ding hi.\n6) Muhdah thangpaih nate bulphuh lo in, pilna leh thuman thutak bulphuh in Pasian ki makaih sak ding, ki batlohna teng bulphuh lo zaw in kibatna nate bulphuh zawk ding, hoihloh nate tungtawnin hawmthawhna in zanglo in panpih dinpih zawk ding, deihsakna tawh ki thuhilh nate Zogam Zolei leh Myanmar gam ah lengla lo in inntek dinmun lak ding, a neu alian a tam a tawm cih bangin khen neilo in minam khempeuh, biakna khempeuh, mite ngeina khempeuh, zahtaak sak ding thupi ding hi.\n7) A tunga lunggulh teng a tangtun nangin tu laitak gamvai makaite, biakna makaite, ki pawlna tuamtuam makaite , Nu leh Pa innkuan lutang makaite dinmun thupi penpen ahi hi. Ngimna mungtup nei in, paizia kalsuan zia ding a vaihawm a gel ding pen tulaitak thu nei minam makai, gam makai, biakna pawlpi makai, ki pawlna tuamtuam a makai, Nu leh Pa innkuan lutang makaite ahi hi. Amau khutsung ah Zomite mailam ding kingah linlen ahih manin khat vei lungngai pha in kalsuan zia te ki en pha in , tua khitteh mailam nawt tohtoh ding pen Zomite mailam kalsuan zia ding ahi hi.\nZomite a tung aa thute khempeuh bulphuh in a kalsuan nak uh le, mimal a tawm hangin Jews minam te mah ban apianna gam leh lei ah thu nei in, akim leh apam aa dingin a zahtak huai gam leh minam ahih banah , leitung mite khempeuh aa ding phattuamna a piakhia zo Minam thupi Minam Lianpi suak pelmawh ding uh hi.\nfrom: Khup Lian Thang to:\ndate: Fri, Mar 10, 2017 at 5:47 AM\nsubject: Jews minamte’ ong lak Zomite’ Mailam Kalsuan zia ding\nKhup Lian Thang Thuluui/Articles\nItem Reviewed: Jews minamte’ ong lak Zomite’ Mailam Kalsuan zia ding. Agelh ~ Khup Lian Thang Description: Rating: 5 Reviewed By: Cinpu Zomi


url: =Nemmuankim- iit leh Ngaihte video Nemmuankim- iit leh Ngaihte 1 Like\nGoogle Font Directory Deihdanbel atuamtek hisam incin, keibang Lobster, Tangerine etc... cihtepawl laizep nadingin hoihkasak nakhat om ei. Navel dihun, tuateh fonts hoihhoih download nading ki share kawikawi ni.http://cod… Discussion Google Font Directory 1 Like\nhttp://thangsak.blogspot.com/ http://thangsak.blogspot.com/ Blog http://thangsak.blogspot.com/ 2 Likes\nzomi.net Web Hosting fee ding mapan khopding… Dear it leh ngaih Zomi khempeuh, I Zomi sung ah TLD domain i neih masak pen leh a u ham pen ahi www.zomi.net pen tukum November 2011 ciang in kum 10 hong cing ding hi ta hi. Kum 10 sung i domain… Discussion zomi.net Web Hosting fee ding mapan khopding… 2 Likes john m 111 photo john m 111 1 Like Nong It Na Lian (THA) Official Music Video\nThis is the first Music Video from (THA) and it's upload it everywhere and everyone can watch it And first we Thanks to Zen Lyan because he help us with mixing and recording. also A…\nBlog Nong It Na Lian (THA) Official Music Video 1 Like\nGlobal Zomi Alliance (GZA) for all Zomis and\nTup leh ngim : "Zo suan tate khempeuh kipumkhat nading leh…\nBlog Global Zomi Alliance (GZA) for all Zomis and 1 Like Na nau te Ak lim suaih dan na hilhnop leh\nBlog Na nau te Ak lim suaih dan na hilhnop leh 2 Likes IMG_5024 photo IMG_5024 1 Like 01 photo 01 1 Like Zomi-Myanmar Asian Miss photo Zomi-Myanmar Asian Miss 4 Likes Galtai Mangpi tawh Holimna video Galtai Mangpi tawh Holimna 4 Likes Duangzen Ngaihno video Duangzen Ngaihno 2 Likes Suakta Zo Ing Trailler video Suakta Zo Ing Trailler 1 Like\nZogam Ngai ing ( I love Zogam ) Sa- Thangno video Zogam Ngai ing ( I love Zogam ) Sa- Thangno 1 Like Zogam Accident video Zogam Accident 1 Like Cope Topa leh Tonu Pahtawina by Lianpi & San… video Cope Topa leh Tonu Pahtawina by Lianpi & San… 6 Likes Zomi Kids Fashion 2_1 video Zomi Kids Fashion 2_1 1 Like Zomi Music : The Loner by Suan Tawng video Zomi Music : The Loner by Suan Tawng 2 Likes\niZomi - Nang A Ding video iZomi - Nang A Ding 3 Likes Convert your LPs and Cassettes to MP3 with Ro\nBlog Convert your LPs and Cassettes to MP3 with Ro 2 Likes


url: =Sommerkjole mint mint amp;berry mint Sommerkjole amp;berry O8qdww\nZalando Zalando Zalando Shorts Shorts Zalando Curvy Essentials Curvy Shorts Essentials Curvy Zalando Curvy Curvy Essentials Shorts Essentials Essentials\nmint amp;berry Sommerkjole amp;berry mint Sommerkjole O8WHPnP\nVelg og slettShorts Essentials Essentials Zalando Curvy Zalando Shorts Essentials Zalando Essentials Curvy Essentials Zalando Shorts Curvy Curvy Curvy Shorts Zalando alle oppgavene som har blitt synkronisert fra Google Kalender.\nZalando Essentials Zalando Curvy Curvy Shorts Curvy Shorts Zalando Essentials Zalando Curvy Curvy Shorts Zalando Shorts Essentials Essentials Essentials Deretter åpner dumint Fotsid Fotsid amp;berry mint kjole kjole amp;berry mint H4UHxGoogle Kalender.\nZalando Shorts Essentials Curvy Essentials Essentials Curvy Shorts Shorts Curvy Essentials Curvy Essentials Zalando Zalando Shorts Curvy Zalando Zalando Høyreklikk på hver hendelse som har blitt synkronisert fra Todoist og velgSlett. Gjør dette for alle hendelser som har blitt synkronisert fra Todoist-prosjekter.\nZalando Curvy Curvy Shorts Zalando Shorts Zalando Curvy Curvy Zalando Shorts Shorts Essentials Essentials Essentials Essentials Zalando Essentials Curvy 0 av 0 syntes dette var nyttig\nmint Sommerkjole amp;berry mint Sommerkjole mint amp;berry amp;berry nUqaS\nVelg plattform Oversikt Nett Android-telefon Android-nettbrett Android Wear iPhone Curvy Essentials Curvy Shorts Shorts Shorts Curvy Zalando Essentials Curvy Essentials Shorts Zalando Zalando Zalando Curvy Essentials Essentials Zalando iPad Apple Watch Windows macOS ChromeYAS DRESS Fotsid YASMERMAID YASMERMAID YAS DRESS Fotsid kjole kjole UqUYxBr Firefox Outlook Gmail\nZalando Curvy Essentials Curvy Zalando Curvy Essentials Essentials Zalando Shorts Zalando Zalando Curvy Shorts Essentials Curvy Essentials Shorts Shorts


url: =North Korea galkapkhat ataisim laitak thautawh kikap, Video ki khahkhia :: ZOMI DAILY\nposted on 22 November 2017 at 10:38 pm Lomkholna: Korea, News, Sawltak, World\nNorth Korea galkap khat agam panin ataisim laitak Video pen tuni in ki khahkhia a, cikziat huai kisa mahmah hi. Tua North Korea galkappa pen South Korea gamsung zuanin ataisim hi a, South Korea gamsung alutmadeuh in a mawtaw zatpen hawkguam sungah awksak citciat in, anungah North Korea galkapte’n phadek uh a, thautawh kapgawp uhhi.\nHih North Korea galkappa pen agampan in ataisim kici a, ataikhiatni taktakpen November 13 ahihi. North Korea leh South Korea gamgi kikal akantansawm laitak in thautawh kikapgawp a, atawmpen 4 vei peuhmah kikap khading kici hi.\nAhi zongin South Korea galkap te’n nahuhthei bilbel uh a, tu’n South Korea gamsung aom Hospital khatah kikem in, aliamma tezong hoihtuamta hi ci’n AFP te’n genkhia hi.\nAtaisim laitak Video Footage pen US-led United Nations Command (UNC) te khahkhiat hi a, tua Video sungah galkapkhat ataisim laitak cikziat huaitak in ki enthei hi. Action Movie sungkhawng bangdan in aki neihtawm hilo a, ataktak himawk in, kidelh in thautawh kikap takpi uh himawk hi.\nTua ataisimpa pen North Korea panin gamgi khengphei mialmial in South Korea gamsung lutpheithei a, ahi zongin liamgawp ahih manin, gamtang zolo in lumcip cihi. Tuabang in alupcipna panin zankhuamial ciangin South Korea galkap 3 te’n damdam in bawhvaksa in paikhiankhian uh a, South Korea gamsung ah tunpihtheih uhhi.\nUnited Nations (UNC) panin akhahkhiat Video sungah North Korea galkap tezong ataihsuahkhit uhciangin tawmvei dingkhawm liailuai uh a, tuakhit ciangin kikhenthang uhhi.\nVideo: Dramatic footage shows North Korea defector’s border dash\nHih North Korea leh South Korea gamgi pen Panmunjom akicihna munkhat hi a, khualzin atamna Major Tourist Attraction khatzong kici hi. Hihlai munpanin North Korea leh South Korea te gamkhat leh gamkhat ki galmuhthei uh kici a, ahi zongin hihmun ah Security galkap tampi kikoih ahih manin, hihbangin agamkhat ah ataisim cihpen omngeilo khollo cihi.\nMore: North Korea te Missile thaupi lotkhiat Japan gamsungah tusuk ahih manin kibuai litlit\nUNC spokesman Colonel Chad Carroll in Journalists te tungah agenna ah hihvai pen hoihtak ki kancianding hi. Banghanghiam cihleh North Korea galkap te’n thukhun palsat in gamgi khengkhin in thautawh kap uh a, tuabek thamlo, North Korea galkap khatin gamgi khengphei in delhphei ahih manin, hihvai kikupphat kulding hi ci’n genkhia hi.\nVideo asauzaw, akicingzaw in na etnopleh:\nSpecial Investigation Team te’n amuhkhiatna ah KPA akici North Korean Army te’n gamgi kikhenna Military Demarcation Line (MDL) ah thautawh akap bekthamlo, North Korea galkap khatin tua MDL pen tawmvei khengval in adelhpen kithukimna “Armistice Agreement” palsat hi ci’n ki mawhsak hi. Sawltak #zomidaily\nPrevious: Indonesia khuapisung atai meileng sungah gul khat kiman\nNext: Huah thuum kenla, Hiah thuum in\nKa phawkkik thukhat ~ Pau Do Lian\nLungdambawl Thu laigil – 6 ~ Khaibawi


url: =Om hithiat un, Topa’ hotkhiatna mu un ~ Thang Van Lian :: ZOMI DAILY\nOm hithiat un, Topa’ hotkhiatna mu un ~ Thang Van Lian\nposted on 17 March 2020 at 8:31 am Lomkholna: Biakna, News, Thangvanlian\nIzipt gam pan lungdam maitai takin a paikhiat khit uh a sawt loin a mai uhah San Tuipi na om mawk hi. A nung hei uh ciangin Izipt galkap honte in a pha ding hi ta hi. Mainawt thei lo, nung kik ding ci leh lah nungkik thei tuan lo uh hi. Tua laitakin mipite in:\nCi ta mang ing!\nHong paikhiatpih kei in ka cih mah hi lo hiam?\nKote kivuina ding Izipt ah han om loh manin sehnel gamah hong paipih na hi hiam?\nSehnel gam a sih sangin Izipt mite’ nasep ding kote adingin hoih zaw hi!\nCih bangin phun keei, hang sausau keei mawk uh a, Pasian in phal lo hi kei leh makai Moses bang a vua nuam a that nuam om tuak phial uh hi.\nLawhcinna a om laitak pahtawi ding a kilawmte bang mangngilh zawzenin nuam kisa thei gige hi. Haksatna hong tun leuleu ciangin a den a lawhcinnate mangngilh in makai a gim taktakte mawhsakna leh zungkawkna pen tang lai pek pan na om ngei khin zo ahi hi.\nTua bang hun laitakin Moses in mipite kiangah hi bangin gen hi.\nIzipt galkapte kihta kei un.\nKip takin ding un.\nTopa’ nasepna lamdang mu un.\nTuni a na muh uh hih Izipt galkapte na mu kik ngei nawn kei ding uh hi.\nTopan hong dosak ding hi.\nNote na om hithiat ding uh hi bek hi.\nMoses kammalte lak pan tuni-in eite adingin “NOTE NA OM HIT HIAT DING UH HI BEK HI” cih kammal i lungngaih khop ding i deih hi. Om hithiat hun ding leh sat sesu hun ding khinkhai siam ni. Kim leh pam ah buaina leh haksatna hong om ciangin mipi patau sesu den hi. Tua in phattuamna sangin buaina kibehlapsak zaw sop den hi.\nTuni-in thu-um mite patau sesu lua loin phun leh han ding bek thei samsam pong mawk loin Topa in bang gen a, i makaite in bang hong ci makaih sawm hiam, cih ngak in om hithiat dan siam dingin i kizawn nuam hi. I teel zawk sawn ding a om loh ciangin dai hit hiat leng kinavak baih zaw leh khua kimu zaw hi.\nLungkham kibehlapna ding thute hawm sawnsawn se loin mipi’ khamuanna ding lam lim ngaihsut ni. Mipi khamuanna ding deih sia lua, thuman kimuhbawl, cih lah hong hi thei tuan lo zel ding hi. Lau huai hi, kidawm ni… ci-in kumpi hong gente ei tawh kituak zuih zawh dingte zuih sawm ciat ni. Eima mimal upna bang midangte in na nei khin sam lo ding ahih manin upna neute ci-in kuamah kizahpih bawl se kei ni.\nEi kia bek a tolten hi loin mipi tawh a kimu a kisawhkha den ihih manin kumpi leh makaite hong makaihna ah lungkim dan kisin ni. Israel mite nuntakna i et ciangin a phun hat luate leh makai simmawh bawl luate met het lo uh hi. En huai khol lo hi.\nTopa’ nasepna lamdangte na mu ding uh hi, ci-in Moses in a gen bangin zing leh thai ah a sawt loin Corona virus hong bei siang ding hi, cih lametna tawh i omna ciat pan thungetna tawh mapang ciat ni.\nMipi’ kimuhkhopna mun tampite leh i Biakinn i khakna zong Pasian leh hong uk kumpite thu i manna hi a, i mihingpihte tungah nahoih a sem ihih lam mangngilh kei ni.\nMoses in mipite tungah, “Kihta kei un, kip takin om un. Amah in note adingin tu ni a hong sep ding TOPA’ hotkhiatna mu un; bang hang hiam cih leh tu ni a na muh uh Izipt mite, note in na mu kik nawn kei ding uh hi. Topa in note adingin hong dosak ding a, note ahih leh na om hithiat ding uh hi bek hi, a ci hi. (Paikhiatna 14:13-14). Thang Van Lian\nPrevious: COVID-19 leh Zomite ~ Pau Khat Suan\nNext: Chin State sungah ahoih mahmah Tedim’ vanlengtualpi munding ~ Dr. Dongno\nSyria ah Ceasefire kipalsat semsem, huhna vanpua mawtawte Bomb kikhiat ~ Thang Khan Lian


url: =Christian Hymn te’ tangthu: Kong Up Kong Muanna Lian :: ZOMI DAILY\nposted on 22 December 2016 at 3:00 am Lomkholna: Article, Biakna, Hymn, Zamkhatkham\nAmerica gam suahtak nading galpi a ven khit ciangin America gama Pasian’ thu ki-upzia nakpi-in hong kikhel hi. Mite in Laisiangtho up loh ding peuh thupisak zawsop mawk uh hi. Zeisu Khazih Pasian ahihna peuh um lo-in, biakna pongpong gimneih nopna hong khang hi. Ngongtatna, thanghuaina, thaikapna leh phengtatna hong khang mahmah hi. Ahih hangin a kicing Ama’ geelna leh a bei thei lo Ama’ itna hangin Pasian in America gam sungah “the Second Awakening” a kici a nih veina kha khanlawhna lianpi tungsak hi. Pawpi sung bek hi lo-in, Pasian’ thu a awlmawh lo College sangnaupang tampite hong piangthakin Zeisu Khazih’ sungah “mi thak” suak ziahziah uh hi.\nTua bang sangnaupangte lakah Ray Palmer zong kihel hi. Amah November 12, 1808 ni-in Little Compton, Rhode Island ah suak hi. A pa pen tua kiim-a thukhenmang khat ahi hi. Kum 13 a phak ciangin upmawh lohpi-in sum leh paii hatsatna tuak-a a sangkah zom zo nawn lo-in Boston-a vanzuakna khat-ah lai-at sem hi. Tangthu-a minthang Park Street Church ah kikhawm dena tua lai-ah Zeisu Khazih a Honpa-in sang hi. A sawt lo-in Ama’ nasem dingin Pasian’ sapna a ngah lam kitel-a, Andover Academy ah a sangkah zomkik-a, 1830 kumin Yale University panin a sangkah zo hi. Tua university ah theology a sin kawmin New York City a numeinote’ sang khat-ah laihilh hi.\nYale University pan sang a man khit, a sepna sangsiapinute innkuan tawh a omkhop laitaka hih la a phuah ahi hi. Tua kumin a ci nana a, a lungsim neu mahmah hi. Zan khat, singlamteh mai-a khukdin, a hehpih huai mahmah mawhnei mi khat’ thu kigelhna German poem khat a sim leh a lungsim lawng mahmah hi. Tua German la Mangkamin letkhia a, phuahbeh in taang 4 behlap hi. Tuateng “Kong Up Kong Muanna Lian” ci-a i saksak la hong suak hi.\nAma’ genna ah, “Hih la sunga kammalte kei’ hanciam kul het lo-in ka lungsim sungah hong suak lel hi. Christian hymn-a kisa ding cih thadah, midangte’ muh ding nangawna ka ngaihsut ngei hi lo hi. ‘Na mai kong muh ciangin, Tatkhiatsa ka kha in’ a cihna a tang tawpna ka tun ciangin hotkhiatna leh tatkhiatna nasep khempeuh kihel a, a tawntunga Pasian a kiphat nading thu hong lak ahih manin ka lungsim hong khoih lua-a ka khitui tampi a luan ka mangngilh thei het kei hi” ci-in gen ngei hi.\nMr. Palmer in a ip sunga a puakden laibuneu sungah hih lamalte teikhia a, khatveivei amah leh amah Pasian’ tunga ki-apna a neih cianga a sim ding cih sim loh ngaihsutna dang nei lo hi. Tua zawh kum nih khit ciangin Boston a va hawh leh a lawmpa Lowell Mason tawh mi tam mahmahna lampi khat-ah kituak ciitciat uh hi. Thucin thutang a gen laitakun Dr. Mason in tua hun laitaka a kaihkhop labu sunga hel ding lamal kiphuak thak khatpeuh a nei hiam cih dong kha zenzen hi. Mr.Palmer in zong a laibuneu sunga a la phuah lak ngam pak lo pi-in lak hi. Dr. Mason in tua la dal khat ngen hi. A gei-a vanzuakna khat-ah lut uh a, tua la dal khat tei uh hi. Tua zawh ni nih ni thum khit ciangin lampi-ah kituak leuleu uh a, Dr. Mason in Mr. Palmer kiangah, “Kum tampi nungta-in na liam tampi na sem zongin a khang khangin,‘Kong Up Kong Muanna Lian” cih la a phuakpa-in hong kitheizaw ding hi” ci hiau hi. Dr. Mason in hih la tawh kituak ding la-aw khat phuak-a, “Olivet” ci se hi. A la sunga thu tawh kituak dinga a phuah ahi hi. 1832 kumin Spiritual Songs for Social Worship kici labu sungah kihel pah a, a kikhet masaknapen ahi hi. Tua hun-a kipan tuni dongin evangelical labu peuhmah ah kihel den hi.\nLowell Mason’ genkholhna tangtung takpi hi. A kum 79 pha-a a sihkhiat ciang dong Dr. Palmer in na lianpi tampi mah semkhia hi. Kum 30 sung America gam Nisuahna lamah Congregational pawlpi nih kem-in pastor sema, American Congregational Missions Program ah corresponding secretary zong sem hi. Mi tampite’ deih mahmah biakna la leh biakna lai tampi gelh a, hymn dang dawng 37 zong phuak hi. Ahi zongin kum 22 a phak lai-a a phuah, “Kong Up Kong Muanna Lian” la a phuakpa ahihna tawh mite in tuni dongin phawk lai uh hi.\nDr. Palmer pen a nuntak sung buppi a Topa a it mahmah, mi cidam, maitaii den-a a kithuah khakpih mi khempeuh in a it mahmah mi lungsim hoih, hokum nuam mahmah khat ahi hi. A kum hong tam-a hong ham semsem ciangin nidanglai medieval hun lai-a Latin hymnte Mangkam-a teikhiat ding hong uk mahmah a, tua bang late teikhia-a pawlpi sunga a kisak nadinga a hanciam masapen ahi hi. Tua banga a teikhiat Latin late lakah 12th century lai a khang, “O Sacred Head, Now Wounded”(A Lu, Tu’n Liamgawp-Xtian La No. 93) a phuak St. Bernard of Clairvaux’ phuah a minthang mahmah la khat ahi “Jesus, Thou Joy of Loving Hearts” ahi hi.\nHih la a aw a phuak Dr. Lowel Mason pen “Father of American Church and Public School Music” (American Biakna/Pawlpi leh Sang lam Music-te’ Pa) kici zawzen hi. January 8, 1792 ni-in America gam Medfield, Massachusetts ah suak hi. A khangno lai-in Savannah, Georgia ah teng hi. 1827 kumin Boston ah kisuan-a, tua lai-ah a ten sungin Boston School of Music phuan hi. Boston-a sangte ah music a kisin nadingin a phuangkhiapa ahi hi.\nTua khit ciangin Europe gam lamah zin-a laihilhzia sin hi. America a tunkik ciangin music kikhoppite vaikhawma mite in paakta-in mi zo mahmah hi. 1851 kumin New York City ah kituah a, tua lai-ah hymn leh la tampi kaikhawmin khenkhia hi. La-aw dawng 700 val phuak hi, ci-in kiciamteh a, tuate lakah, “Vuuk Paakna Gam Mual Panin” (From Greenland’s Icy Mountain), “Nang Tawh Naizaw Nuam Ing” (Nearer My God to Thee), “Vanglian Kumpipa Hong Sihna” (When I Survey the Wondrous Cross) cihte kihel hi. “Leitung Lungdam Topa Hong Pai” (Joy To the World) la a gualphapa (arranger) zong hi lai hi, a aw bel George F. Handel’ (1685-1759) phuah hi, kici hi. 1855 kumin New York University in Doctor of Music degree pia a, America gama sang khatpeuh in tua bang degree a piak masaknapen ahi hi.\nPrevious: Mexico ah apuakthei puakkham, mi 29 si ~ TK Lian\nNext: UK ah thukham palsat upa penpa kum 13 thongkiading in kisehsak ~ TK Lian\nC.Virus le S. Korea: Coronavirus hangin a lunghimawh mipite\nVondeih Kep Ding – 156 (Dimno’ Pa)


url: =Nomor Program: C50360\n2. What the Christian Believes 2 ▪ Nyanyian: Let's Rejoice in Jesus (verse 1)\n4. What the Christian Believes 4 ▪ Nyanyian: Let's Rejoice in Jesus (verse 2)


url: =ZIOK Makai kiteelna nuamtak kizo :: ZOMI DAILY\nposted on 10 October 2016 at 10:19 am Lomkholna: News, Zomi\nTulsa leh a kiim le pama teng Zomi u le nau,\nOct 8, 2016 in i khuazang bupin nuamtak nasia takin ORU huang sung Christ Chapel ah nuamtak in khua I do ziahziah thei a, i lungdam mahmah hi. I khua sung mimal phazah zong makaite lam panin a hong zaksakna uah zanni dong mimal 4740 kipha ta hi. Topa’ min thang ta hen.\nKum sima I neih Khuado pawi sung mahin mai kum nih sung a hong makaih ding Makai 21 telna kinei kawm paha, Makai sem lui sung panin nasepna a nuam ding khang kiban zom thei dingin mi 7 kipuak to in, mi thak 24 sung panin 14 hong kitel sak a, Makai thakte mimal 21 hih anuai-a teng a hi uh hi.\nMakai sem lai mi 7 te\n1. Tual Sawm Lian, Pa\n2. Nang Lian Sang, Pa\n3. Cing San Kim, Nu\n4. Suan Ngaih Lun, Lia\n5. Kap Lian Tuang, Pa\n6. Cin Khawm Thang, Tg.\n7. Peter Thang Sawm Lian, Pa\nA kitel thak mi 14 te\n8. Gin Suan Pau, Pa\n9. Go Khan Gin, Pa\n10. Hau Za Suan, Pa\n11. Joseph Lian Bawi, Pa\n12. Kam Khan Mung, Pa\n13. Kap Khan Hau, Pa\n14. Kham Khan Lian, Pa\n15. Kham Khan Suan, Pa\n16. Lang Khan Mung\n17. Man Khawm Za Cing, Lia\n18. Thang En Thawn, Pa\n19. Thang Khawm Mung, Tg.\n20. Thang Suan Gin, Pa\n21. Zen Hau Vung, Nu\nHih Makai thak 21 sung panin “Simbeng zong kim citciat tangzang kineih” a kicih mah bangin Makai lubawk khat telna kinei to a, tulai taka i Makaipi semlai Pu Tual Sawm Lian mahin mipi muanna tawh meetang a tampen hong ngah hi. Pu Tual Sawm Lian in mimal 20 sung panin ama’ sep khoppih ding mite amau kivakna, leh lawpna tawh kizui-in hong seh dinga, 2016-2018 kum 2 sung hong sem ding uh hi. 2018 tak ciangin Makai thak telna kinei kik ding hi.\nMakai thak 21 te i lungdampih a, i muang a, abeisa-a khua le tui ading itna leh deihsakna tak tawh a hong sep mah bangin a hong sem zom zo lai dingin a kuamah peuh in i huh i panpih, tha i piak ciat ding i kihanthawn hi. I biak Pasian in amaute makaih siamna, deihsakna, cidamna, lungnop suahtakna hong piaksak ta hen.\nElection Commission taangin,\nDaniel Vunglianmang Tangpua\nElection Commission 2016\nChairman : Pa Khual Khan Khai\nSecretary : Daniel V Tangpua\nMember : Pa Joseph Suan Sawm Nang\nMember : Sia Phillip Pau Khan Nang\nMember : Sia David Thawng En Thang\nMember : Lia Esther Ciang Ngaih Vung\n4232 E 84th St.,\nCell : (918) 906-9274, Google voice : 539-777-1123\nPrevious: Numei leh AIDS ~ Vung Deih Cing\nNext: Minam khat sungah ~ Tual Khan Suan


url: =Made in China 2019 Hindi Movie 700MB DVDScr Download khatrimaza - 8xmovies.Download\nHome » Bollywood » Made in China 2019 Hindi Movie 700MB DVDScr Download khatrimaza\nMade in China 2019 Hindi Movie 700MB DVDScr Download khatrimaza\nMade in China 2019 Hindi Movie 700MB DVDScr Download on Worldfree4u. Made in China 2019 Hindi Movie 700MB DVDScr Download khatrimaza and filmyzilla.Bollywood Movies – Moviespapa.co Made in China 2019 Hindi Movie 700MB DVDScr Download khatrimaza in 420p,300mb Download from khatrimaza, Filmywap and 9xmovies. Made in China 2019 Hindi Movie 700MB DVDScr Download is trending on Worldfree4u and filmyzilla.\nMade in China 2019 Hindi Movie 700MB pDVDRip Download\nMade in China 2019 Hindi Movie 700MB DVDScr Download on Worldfree4u khatrimaza and filmyzilla.Bollywood Movies – Moviespapa.co Made in China 2019 Hindi Movie 700MB DVDScr Download khatrimaza in 420p,300mb Download from khatrimaza, Filmywap and 9xmovies. Made in China 2019 Hindi Movie 700MB DVDScr Download is trending on Worldfree4u and filmyzilla.\n300mb movies8xmovies.xyz Worldfree4u 8XMovies.info 300mb movies Download9xmoviesBengali MovieBengali Web SeriesbollywoodBollywood MovieDual Audio Moviefree movie downloadfreshmazafull movieHindi Dubbed MovieHindi MovieHindi Web Serieshollywood movie downloadKabir singhKabir Singh (2019) Hindi Moviekhatrimazakhatrimaza bollywoodKhatrimaza Hollywood Moviekhatrimaza moviesmade in china 2019 hindi movie 700mb dvdscr downloadmovie downloadpunjabi moviesSouth Indian MovieTollywood Movie.Web OriginalsWeb Seriesweb series worldfree4uworld free4u.com bollywoodWorld4Freeworld4free movie download Worldfree4uworld4movies bollywood hindiworld4movies downloadWorld4uFreeWorldfree4uworldfree4u bollywoodworldfree4u bollywood moviesworldfree4u moviesworldfree4u web series\nOct 26, 2019 - Posted by\tworldfree4u - No Comments


url: =Tulaai Leitung thuthang Tuamtuam Updates December 19, 2016 :: ZOMI DAILY\nposted on 20 December 2016 at 9:19 am Lomkholna: Khawmpau, News, World\n• Turkey gam Ankara khuapi a kibusa Russia gam leh Turkey kizopna Palaai pipa Andrei Karlov December 19, 16 ni in Turkey mite khat in kizeem zilzial sa in ataltang pan sialtak kap in kaap lum lian hi. Akap khit ciang Syria gam Aleppo khuapi a na nasepte nathei hiam ci in awng buabua hi. CNN\n• Germany gam Berlin khuapi sung Christmas vanzuakna phualpi mitam mahmah nalak ah migilo khat in December 19, 16 ni in mawtaw hawlgawp in miphul a mi 9 sipah in 50 liam uhhi. Kua khutma cih kitel nailo hi. BBC\n• Teelcing US President Donald Trump a 45 na US President ding in kipsakna ding in thukhun zui in state kimpan elector ten mee piak kipan uha, tuciangciang state 10 bang mee kisim khin in Donald Trump akheem omnaisamlo hi. Elector 37 in kheemding in kilam en a akheemphial zong un Clinton in 269 ngahpan ding ahihman in Trump mah in zoveve ding hi.VOA\n• Yemen gam Aden khuapi sung ah December 18,2016 ni in migilo khat amah leh amah bomb tawh kipuakkham sak ahihman in Yemen gaalkaap 52 sipah in 34 liam uhhi. December 10,2016 ni in zong hibang mah om a Yemen gaalkaap 48 si uhhi. Hih peen IS migilo te komau mission hi ci in gen uhhi. BBC\nPrevious: Kum 627 sung nalamdang a bawl khin Sisan Siangtho, 2017 ading in tuisuak theilo ~ Jerome Khailek\nNext: Kiteelzia (Electoral Systems) ~ Tual Khan Suan


url: =Zuapa’ Suunkhua (Father’s Day). - T. Zokhai - Laibu Saal\nHome > Thuluui/Articles > Zuapa’ Suunkhua (Father’s Day). - T. Zokhai\nZuapa’ Suunkhua (Father’s Day). - T. Zokhai\nPhotos : T. Zokhai Tuun leh Zua.\nZua : Sia Neng Khaw Vungh (Phamsa).\nZuapa’ Suunkhua-pen Australia leh Gamdangte’ bawl hun kidanghi, banghanghiam cihleh June Kha-pen Australia-ah naakpi-a avot hun hi-a, picnic pai nading, kongpua pial nading naakpi-in haksa baan-ah Australian te’ neihsa tawlngakni (holiday) te-tawh kinaailua ahihman-in sumzuakna-ah sumsinpawl-in September Kha-in khiintoleh vankhotzia naakpi-a kikhaai-ding geelna-tawh September Nipi Masa kizangh-hi. *Father’s Day ahihman-in [te] zanghlo-in Pa’ Ni ahihkeileh “Zuapa’ Suunkhua” kahong zangh-hi, banghanghiam cihleh Ni (Day)-pen khuavaak leh khuaziin kikaal hi-a, lakam-in ‘Suunkhua’ akicihziak ahihi.\nGaaltaai bukna vaaisaina-a kampheen-a a-om Zohaam awkaih Sia Khuppi te’ belhna Kepong - Wangsa Permai: Pusat Revival Mission Church beel-in ka-om-a, tua laai-ah guitar tum-in biakpiakna la-makaih thei-in, Sia Khuppi leh Sia Pum Za Cin (tu-in anihtuak-uh’n Norway-ah teeng-uh) leh John Khai, Pa David Haang te-tawh biakinn-ah ka-om uhhi. Tua hunsung-in ka’ sanggampa Tg. Vungh Son Thang (tu-in Norway-ah teeng)-in nasep ngah-in khasum asaan masakpen lakpan-in sehsuah RM65 hongpia-a, ama’ muhna-ah ka’ khitui aluanloh hang-in lungdamna luankhi luang-hi. Bangmah kitaang theilo-in Senior Pastor David Koh-in khatveivei kei’ ading sum-peuh hong khonsak-a, akinaamtaak kahihi.\nSuun-khat, 2002 May 7 ni-in lawmte vaakkhia-mang uh-a, keiguakbek biakinn sung-ah laphuak-in guitar ka-tum ka-cim ciang-in innnuai tuaksuk-in mailbox ka-etleh, “Siing Za Khai C/O Ps Chin, ..” ci-a akigelh Kawlgam lai-ip khat nana-om ahihman-in diip-hum kawmsa-in ka-la khiankhia-a, biakinn sung-ah luut-in lai-ip ka-pheen khiankhian-hi. Ngaihno’ thelnahleeng hi-a, “bangthu ahitam, nausuak lemmaw, dammaw, damlo-maw, pumpi kim-a suakmaw, kisapna nei-maw…” cih-a kipan dotna zatam-tawh damdam-in ka-sim suk-hi. Laikhil nihna-ah, “…cidam-in April 5 ni-in nau pasalno nei-hang,..” acih ka-sim phet-in azom simsuk zo nawnlo-in, ka’ lungdamna, nuamna leh khasiatna te-in ka’ lungtang tuihual bang-in hongtuum-a, naakpi-in ka-kap damdam-hi. Tapa hong kipia ahihman-in genzawhloh-in ka-lungdam mahmah-a, ngaihno nausuak nangawn agei-ah thapia ding-a om theilo ka’ hihna-in hong khasia-sak ahihman-in nuamna leh khasiatna luankhi akikim-in luang-hi.\nZuapa’ Suunkhua’ ading-in ‘Pa’ hihna-tawh ka’ leel sinthu vondeih zata’n tubang ciinghen!\nItem Reviewed: Zuapa’ Suunkhua (Father’s Day). - T. Zokhai Description: Rating: 5 Reviewed By: Cinpu Zomi


url: =HUMBOLDT Sieve,8 in,SS Frame,SS Mesh,No. 60 - 5FWT3|5FWT3 - Grainger\nItem # 5FWT3\nMfr. Model # 5FWT3\nCatalog Group # D8984\nItem USA Standard Sieve\nMesh Size No. 60\nOpening Size No. 60


url: =30 Breathtaking Cnd Shellac Nail Art — Dutchwindmills\n30 Breathtaking Cnd Shellac Nail Art\nHome » Nail Art » 30 Breathtaking Cnd Shellac Nail Art\nBailey Hurley. Nail Art. August 22nd , 2020.\nTrending Articles Similar to Cnd Shellac Nail Art\nOther Photos in Cnd Shellac Nail Art\nRelated Posts to Cnd Shellac Nail Art\nLeave Your Reply on Cnd Shellac Nail Art


url: =Venezuela President thugen laitak vanlengneu tawh ki suamlupsawm :: ZOMI DAILY\nposted on 6 August 2018 at 1:10 am Lomkholna: News, Sawltak, World\nSouth America sung aom Venezuela gam ii President pa athugen laitak in vanlengneu (Drone) tawh ki suamlupsawm cih BBC pan kiza hi. Ahi zongin tuabangin vanlengneu tawh ki suamlupsawmna “drone assassination” panin ka suakta hi ci’n Venezuelan President Nicolás Maduro in genkhia hi.\nVenezuela gam ii khuapi ahi Caracas City ah akibawl Military Event khatah President Nicolás Maduro in thugenna anei hi a, tualaitak in apuakkhamthei vanlengneu tawh aki suamlupsawm ahihi.\nTuabangin President Nicolás Maduro in athugen laitak pen TV panin Live in aki khahkhia hi a, TV sungah aki suamlupsawmna Drone apuakkhap ciangin athugenkawm in President Nicolás Maduro in a ettohlam kimuthei hi. Tuaciangin tualpi ah akigual zihziah galkapte zong patau in taikek ngeingaimawk uhhi.\nVideo: Venezuelan President Nicolás Maduro says he has survived an assassination attempt involving explosive drones. Mr Maduro was speaking at a military event in Caracas when the alleged attack occurred. Live footage of his speech shows the president suddenly looking upwards – startled – and dozens of soldiers running away.\nHihbangin aki suamlupsawmna pen President Nicolás Maduro in Colombia gam te ii gamtatna hiding hi ci’n genkhia hi. Ahi zongin Colombia kumpi thunei te’n bangmah mawhmatding omlopi in ki pumngawhna hi ci’n nialkik uhhi.\nHih buaina vaitawh kisai in galkap 7 liam uh a, akhuanung ah mi tampi kiman hi ci’n Venezuelan Authorities te’n genkhia uhhi.\nTua buaina apianna Military Event pen Venezuela gam National Army te ii kum 81 cinna “81st anniversary of the national army” akibawl laitak in buaina apiang ahihi.\nApuakkhamthei Drone vanlengneu akizangpen 2 tak hi a, President pa ii athugenna ageinai ah apuakkham ahihi ci’n Communications Minister Jorge Rodriguez in genkhia hi.\nTuabangin President aki suamlupsawm akitheih ciangin thautang dalna “Bulletproof Shield” tetawh President pa aki umcih laitak Photo pen Social Media ah ki thehzakpah hi. Sawltak #zomidaily\nPrevious: Sakol le bawngtal\nNext: Indonesia, Lombok ah zin lingkik leuleu, mi 91 sikhin in 209 liam\nTu khanghun Pasian phatdan leh biakdan ~ Rev. PS Za Tuang


url: =US Missouri State sung aom TV Tower khat kicim in mi 1 si, 3 liam :: ZOMI DAILY\nUS Missouri State sung aom TV Tower khat kicim in mi 1 si, 3 liam\nposted on 20 April 2018 at 9:45 am Lomkholna: News, Sawltak, USA, World\nUSA, Missouri State sung aom TV Station Tower tausangpi khat kicim in mi 1 in sihlawh a, adangzong mi pawlkhatliam cih Fox News pan kiza hi.\nTua TV Station Tower tausangpi pen asanna pi 2000 Feet dektak hi a, Thursday ni in akicim ahihi. Asi pen mi 1 hi a, adang aliampen mi 3 bang phading kici hi.\nMissouri State, Fordland City huamsung aom hi a, Thursday zingsanglam in akipuk ciangin Fire and Emergency Crews te’n delhpah ngeingai uhhi.\nWebster County Sheriff’s Office te genkhiatna ah hih TV Station Tower pen akicipna ahangtaktak kitheician nailo cihi. Ahi zongin migilo khatpeuh ii gitloh gamtatna “Criminal Activity” aomkha hiam, amathu in akipuk hiam cihpen hoihtak aki kancian laitak cihi.\nLogan-Rogersville Fire Protection District te’nzong hih tuahsiatna ah asi omhi ci’n genkhia uhhi.\nKTTS News te genkhiatna ah tua TV Station Tower apuksuk laitak in atungah Crews nasem pawlkhat aomlaitak cihi. Tua nasem tepen Tower ii asanna Pi 105 Feet pawlah aomlaitak in aki cimsuk cihi.\nTV Station Tower akicipsuk ciangin nasem Worker khatpen Tower kawmkal ah awkcip in sipah a, adangzong nasem mi 3 liam uhhi. Adang aliam mi 3 te ahihleh nuntakna beilawhliang dingin agimsia omlo, Life-threatening kuamah omlo hi ci’n Springfield News-Leader te’n pulakkhia uhhi.\nLogan-Rogersville Fire Protection District Assistant Chief Rob Talburt in agenkhiatna ah kamphatna tawh tua geinai ah asi aliam adang kuamah omkhalo bilbel hi ci’n genkhia hi.\nSpringfield News-Leader te genkhiatna ah tua TV Station Tower pen KSMU leh Ozarks Public Television te’n Broadcasting in azat uh cihi. Structure aneipen Missouri State University te kici hi.\nMore: Singapore, Sentosa aom Tiger Sky Tower vandawn ah nai 4 sung awkcip\nWebster County sung aom khuasung mikhat ahi Lee Brown in agenkhiatna ah tua Tower akicipsuk laitak in aging puakzaizai ka galzak a, gin ngaihmahmah cihi. Tua Tower tungah nasemte pen koizaw Company te ii nasemte hiam cihpen kitheician nailo cih kiza hi. Sawltak #zomidaily\nPrevious: A (8) Veina Zomi Siamsin Medical Trip Tauleng khuavai Lungdampihna leh Lunghihmawhna\nNext: Kim Tuang vaitawh kisai ZRA panin Statement khahkhiatna\nChild Development ~ T. Sawm Lian\nUS gamsung luttheihloding Muslim gamlak ah Malaysia kihello ~ ZD\nTedim khuapi ah ZDF in Signboard suang ta\nZogam inntuan hun luata\nLungsim hi zaw\nTuhun Khangthak Hun ah Makaihzia ~ Hau Za Cin\nHu-ginna khiam thuhilhna khan ~ Evan. Suangh Dal\nHong Kong ah dawi in Taxi khat bawlsia cih Video kithehzak\nNun Nuam Norway Zinna (3) ~ Hau Za Cin


url: =Zolai Simbu Kum 100 Cin Pawi Ah (7) ~ Hau Za Cin :: ZOMI DAILY\nposted on 13 January 2015 at 11:10 am Lomkholna: Article, Hauzacin\nThusunna hun masa pen ah Rev. Dr. JM Ngul Khan Pau in, “Zomite Gamdang Tunna leh Mailam” cih thulu zangin thusunna hong nei hi. Zomite leitung Galpi Masa hun pan gamdang kitungta hi cih tawh hong pan hi. Tuhun a gamdang i tun pen eima lunggulh manin a tung i om teei hangin a tamzaw a kul man, a kisap mana tung hi hang ci hi.\nNidanga gamdang tungte pen a pil teng, a hau teng, a siam teng hi masa a, amau ut thu tawh a tung zong tamzaw hi ci hi. Tu hun ciangin bel ‘a lamdangpi in’ a lom a lom in gamdang kitung nainai a, nau pua kawmsa a gamdang tung bang kiom zawzenta hi. Zankhat ihmut sunga leitung khantohna kum 400 bang a kheng man kiomta a, ‘a lamdang hi’ i cilo thei kei hi.\n5. Ei khua pawlpi panin missionary “tent-making” (or lamsial) sawlkhia bangin kingaihsun ding\n7. Gamdang tungsate kiang pan ‘huhna’ bek lamen ding, a sumpi uh lamen nawnlo ding\nGamdang tungte in a inn lama omte kiang pan ‘huhna bekbek’ hong kingen, hong kilamen cih a ngaihsutna vuah a omlohna dingin inn lam pawlpite in zong kizopna kician tak neih ding deihna liansak semsem ding hilua hi. Pawlkhat bangin sum a kisap ciang bek, huhna a deih ciang bek in gamdang a om a pawlpi mite phawk in a tualo ciangin phawk kilkello cih bang hoihlo hi. Gamdang omte in zong inn lamte sum bekbek ci uh ciin nungheisan lo ding hoih hi. Ahang bel i kisapna om tuak a, a kizom ding leh a semkhawm dingte ihih manin a hoihpen ding gel a hoihna hong kilang hi. Tua dingin hong lamlak Siapa tungah lungdam mahmah hi.\n2. Min leh Puam Thu: Hih sungah Siapa in hong genna ah California state a tung Vietnam minamte a sangkahna vuah mite in a min uh lo theilo ahih manin sangsia pawlkhat in a min uh kheksak in English min na pia uh hi, ci hi. Tua pen sangmangte in a theih uh ciangin sangsiate sam uh a, “Vietnam te in a min leh puam simloh hong ken uh bangmah omlo hi, tua manin a min uh na khelsak nawn kei un,” ciin thupia uh a, upadi zong bawlpah uh hi, ci hi. Zomite zong gamdang i tun ciang i min khawng mite in hong sim theilo thei hi, hong lo theilo thei hi, ahi zongin i khek pah ding a kisapna om tuanlo hi cihnopna hi. En zong mite min khempeuh kilo theilo pi. Amau a kisin ding uh hi a, ei min i khek ding hilo hi. Min leh puam pen mihing hihna, mihing ciamtehna (identity) khat ahih manin kepcing kisam hi.\n3. Khang Nihna te: pen amau leh amau in a minam hihna uh hong zong kik hamtanga, khang khatnate in a minam uh zumpih thei ci hi. Gamdang a tun cil un a pau siamloh uh, a ngeina theihloh uh, mite a a muh uh ciangin a hoihzaw sakna tawh mite hih bang khempeuh hihding sakna lianzaw a, khang nihna ciangin tua bang khempeuh a kisapna om tuanlo in eima minam hihna bangbang i hih ding cih theihna leh telna lian semsem hi, ci hi. Gamdang tung khang nihna te Zomi kicih ding hong angtang mahmah ding uh hi. Zokam a theihlo hih ding zong ut nawnlo dinga, mikangpau bek a thupi sim hun uh hong kikhel ding hi, ci hi. Hih pen leitung ngeina ah gamdang tungte khempeuh in a phutkhak thupiang hi. A tuncil vua a ‘kimangkangsak’ te pen a khang nihna hun ah ‘ki Zomi sak’ mahmah ding uh cihna hi. Zo ann mah hong duh kik ding uh hilai hi.\n4. Zu mah kilel pen kici: Zomi Association of Malaysia makaite in a minam sungah bangin hong buaisak pen hiam cih dotna pen “Zu mah in hong buaisak pen; Zu mah kilel pen hi,” ciin kidawng hi, ci hi. Internet ah a kilangkhia lo, a kidawklo Zu mah kilel pen hih tuak hi. Siapa genna ah ‘tagah nawi mu’ bang kha ihi tam ci hi. Kawlgam khawngah sum neilo, zu lim zong omlo, om leh zong lei zo melmello ihih manin gamdang i tun ciangin sum thalawh in zu man lah tawm diak ahih manin kilei ziahziah in kidawn ziahziah a khawlhun, tawphun kitheilo in ‘tagah nawi mu’ bangin nek cihtakin kine kha hiding hi ci hi.\nTua pen ‘zulungvei’ tampi hong pianna, nupa kikal kitotna a piangsak leh nungak tangval kikal a siasak buaina hi ding hi. Kei ngaihsutna ah tua bang a tam pian ciang Zolia te in zong zu khamkham Zotaangte pen maingap ngamlo thei ahi kha tam ci veng aw… he he he. Zukham khat Zolia melhoih khat in a deihloh zel ciang ‘kei a mipih hong deihlo a midang khawng it bawl zaw’ ciin khasia in phun nalnal leuleu… (tua bang a om ka cihna hilo, a hi tam ka cihna bek hisam)….\n5. Sum leh pai thu ah: Gamdang ah sem zo peuh leng sum pen inn lam sangin muhna ding baihzaw, olzaw hi. Ahi zongin a zeekna lam ah kisiam pah tuanlo hi. Inn lam ah innkuan papen in sum zong, innkuan bup vak cih bang hiziau hi. Gamdang ah innkuan sungna nasem thei khempeuh in kuankhia a sep kisam hi. Sum ngah ciangin innlam a omte khak zong a kul hun om tham hi. Khak ding mah zong ahi hi. Ahi zongin sum i khak ciangin nupa bang a hih leh numei lam leh pasal lam a kikim in khak khop ding a hoih hi.\nAhang pen pasal lam bek sum kisam hilo in numei lam zong sum kisam vive i hizaw hi. A kisamlo zaw cih bang a om leh a kisam zaw tam khak zaw ding cih bang hileh hoih hi. Nidang lai banga pasal lam bek cih bang hithei nawnlo a, leitung ah numei leh pasal liangko kikima kalsuanna hong tam semsem hi. Tua manin numeite nelhsiah theih hituan nawnlo hi.\nMailam Ngaihsut Dingte…ah pau kitheihtuah lohna hanga kiho theihlohna tampi hong piang thei thu hi ci hi. Mikangpau vive thei hileng lem dinga, tun mikangpau ahilo zatna gam ah a tung zong kiom hi. Tuate adingin a tate uh, a tute uh a pi a pu tawh akiho ding uh baihlo kha ding hi. Mun tuamtuam, gam tuamtuam i tun hangin nasep pen a kibang zong om thei kawikawi ahih manin university sangnaupangte kipawlna, sumbawl miteng kipawlna, galkap tumte kipawlna, taxi hawlte kipawlna, etc cih bang i neih zong hong kultoto kha ding hi, ci hi.\nZogam Manggam bek a sik, a zin, a mu a teeng hi nawnlo in leitungbup, leitung kiuli a tuancil Zomi te hi hang cih hong phawksak hi. Minam khangto masahauzacin Spanish, Portuguese, Netherlanders, etc te in tuma pek pan leitung kiu li na sik kawikawi in, na tuancil kawikawi uh a, a hoihte la in pua in ciahpih uh a, a hoihlote nusia in a hoihzaw ding a theihte uh tawh a gam, a lei, a tenna a khua uh puah uh hi. Tuni in vanlui, na lui a manpha tampi amau gam ah a ciahpih uh muh theih in koih uh hi.\nZomi te zong nikhat ni ciang tuabang hun kitung ding hi cih ka lamen hi. Tuhun leitung pen a hoih peuhmah eima gam ah ciahpih a zat hun zeek hun hi a, a hoih zonga zinkhiat, dian khiat hun ahi hi. A gahpha zaw singkung leh luitui te zon hun, delh hun hi a, inntual zang ah nuamsa a nek ding a ngaihsun mite vive tenna leitung ahi hi. Na gam, na minam, na khua na tui adingin bang na geel hiam? Na zin na vakna pan ZINPAK bang na pua kik diam? (zop lai ding) Hau Za Cin\nPrevious: Japan Pangbet Zong Maisak Ding Ci (Matthew. 5: 39)\nNext: David Cameron US ah President Obama tawh kimuding in hawhding


url: =Laithiangtho Dokna (Ezekiel 11-12) ~ Thu Tatuam (Siyin News)\nLaithiangtho Dokna (Ezekiel 11-12)\nFriday, August 07, 2015 Laithiangtho Dokna No comments\n1. Pathian thaa in Ezekiel koisung paipui ziam?\na. Jerusalem luphung\nb. Biakinn kongpi nisuana\nc. Jordan ngun\n2. Ezekiel, Pathian ii laptona taw apai laitak mihing 25 ___ah mu hi.\na. Sinai mual vum\nc. Hermon mualdawn\n3. Jerusalem sia bang taw kitengat ziam?\na. Anhuanna beal\nb. Sathau bung\nc. Khuital khat\n4. Kamsangte thu sonkholte ka son laitakin,___ thi hi.\na. Polatiah tosuk in\nb. Kumpipa tapate\nc. mihing ngilote\n5. ___ciang TOPA in Israelte thin thak le ngaisutna thak pia tu hi.\na. Sila asuak uh\nb. A ngam apiak kik\nc. Hun nunung\n6. Mukholna sungah Ezekiel Babylonia ah bangba pai ziam?\nb. Pathian thaa in laamto\nc. Laa no khat\n7. ___ thin a nei hang za ngawl mu ngawl uh hi.\nb. Milim biak nopna\n8. Banghang in Ezekiel ngaltaai tu bangh in kithoai ziam?\nb. Mihingte kiihuai sa\nc. Israelte kidop natu\n9. Ezekiel in atai natu panghawng bang taw hut ziam?\na. Naam sau taw\nb. A khut taw\nc. Teipi zum taw\n10. Koisung athet uh ciang TOPA sia Pathian ahi hun lam tel tu ziam?\na. Babylon ngam\nb. Ngamdangte kawm\nc. Khuapi pua sang\n11. Amate in an a neak uh ciangin ___ tu hi.\nc. a kam meima po\n12. Israel minamte sungah akuate om nawn ngawl tu ziam?\na. Lampial sak kamsang\nb. Kumpi suan le pal\nc. Akiphasak te\n1Pathian ii thaa in kei hong laamto a, Biakinn kongpi nisuana sangah hong paipui hi. Tua kongpi naina ah mihing kul le nga ka mu hi. Tuate sungah ngam lampui mite ahi, Azzur ii tapa Jaazaniah le Benaiah ii tapa Pelatiah te ka mu hi.\n2Pathian in kei tungah, “A thi thei mihing awng hi pasalte in, a sia vawt tu ngaisutna tupna nei a, khuapi sungah ngaisutna pha ngawl a pia uh hi. 3Amate in ‘Eite in hai ngawlin innte ih sa kik tu hi. Khuapi sia an huanna beal bang hi a, taciangin, ei sia a sungah a kihuan sa taw ih kibang hi. Ahihang tua beal in ei sia meisa panin hong dal zo hi,’ a ci uh hi. 4Tua ahi ciangin, tu in a thi thei mihing awng, amate phat ngawlna son keak in, ” hong ci hi.\n5TOPA ii thaa in kei hong uk a, TOPA in mihingte tungah hi kam vaithakte son tu in hong sawl hi, “Israel mite awng bang veu son a bang veu tupna nei ci sia kong he hi. 6No in hi khuapi sungah mihing tam mama thatin, lampi liante sia mithi luang taw a kidim hi.\n7“Tua ahikom hi sia sia Keima Vaanglianbel TOPA ii nangma tungah kong son sia ahi hi. Hi khuapi sia an huanna beal hi takpi hi. Ahihang a sa bang sa ziam? Na thalup sate ii luangte hi ngawl ziam? Hi lai ah om ngawl tu nu hi. Khuapi pua sangah hong vawk tu khi hi. 8Namsaute na kiita uh ziam? Namsau taw hong sim tu kong puak tu hi. 9Khuapi pua sangah kong lakeak tu a, ngamdang mite kong aap tu hi. Thina daan kong pia zo hi. 10Taciangin note sia noma ngamsung ngal kisimna ah hong kithatlum tu hi. Tasia ciang mihing theampo in Keima, TOPA ka hi hunlam hong tel tu hi. 11Beal ii a sung a sate a huuk bangin hi khuapi in no hong hu ngawl tu hi. Israel ngam koisung po na om uh zongin, daan kong pia tu hi. 12Kiimkot ngamte ii thukhamte ni in, kei thukhamte paltan in, ka thupiakte na nit ngawl uh ciangin, Kei sia TOPA ka hi hunlam nong he tu hi,” hong ci hi.\n13Kamsangte thu sonkholte ka son laitakin, Polatiah tosuk in thi hi. Lei le ka maitang kisi in ka boksuk a, ‘Hi heak in Vaanglianpipa TOPA awng, Israel ngam sungah a taanglai sun theampo thatlum siat tu ni ziam?’ ci in ka au hi.\nSaltangte tungah Pathian Kamciam\n14TOPA in kei hong paupui hi. Ama in, 15“A thi thei mihing awng, Jerusalem ah a teang mite in, nang le saltang a om na Israel mipuite ii thu a son uh hi. Amate in, ‘Saltangte sia TOPA taw kikhuala lei lalawm uh hi. TOPA in hi ngam sia ei lua tu in hong pia zo hi,’ ci uh hi.\n16“Tu in kong son teng sia na saltanpui teng tungah son in. Ngamdang a khuala na ah teang tu a, a puak sia pa le ngamdang ah a thethaang pa sia keima ka hi hi. Ahitazong tawmvei hun sung sia amate paina ngamah amate taw ka om tu hi.\n17“Tua ahikom, Keima, Vaanglianpipa TOPA in ka ci teng amate tungah son in. Ngamdang ah ka thethaang na munte panin amate ka khawmtua kik tu a, Israel ngam ka pia kik tu hi. 18Amate hong heak kik uh ciangin, a mu uh a ninnoi a kiihuai milimte theampo vawk siat tu uh hi. 19Thin thak le ngaisutna thak amate ka pia tu hi. A thinpui a suang thin uh ka laak sak tu a, thunit theina thin ka pia tu hi. * 20Tasia ciang amate in, ka thukhamte zui tu a, keima sia amate Pathian ka hi tu hi. 21Ahihang a ninnoi le a kiihuai milimte a bia nuam ka mite daan ka pia tu hi,” hong ci hi. Vaanglianpipa TOPA in son zo hi.\nPathian Vaangletna in Jerusalem Nusia\n22Nganhing nungtate leang tu in hong kithoai a, leangmuite in a lenna a zui uh hi. Israelte ii Pathian ii a taang vazal khuataang sia amate ii tungsia ah om hi. * 23Tasia ciangin a taang vazal khuataang sia in khuapi nusia in, tua ii nisuana sang mualpi zuan hi. 24Mu kholna sungah Pathian ii thaa in kei hong laamto a, saltangte tenna Babylonia ah hong paipui kik hi. Tua zawkciang mu kholna hong bo a, 25taciangin saltangte munah TOPA ii hong lak theampo ka son hi.\nKamsangpa Ngaltai khat bang\n1TOPA in kei hong paupui hi. 2Ama in, “A thi thei mihing awng, nang sia tualngal hon sungah teang ni hi. Amate in mittang te nei ahihang khua mu ngawl hi. Bilte nei ahihang khua za ngawl hi. Banghangziam cile amate in tualngal thin a nei hang ahi hi.\n3“Tu in a thi thei mihing awng, ngaltai khat tu bangin vanh lom khat tuun in khuazin ma in ding in. Mun khat nusia in mundang khat na zot sia a kuama theampo in mu sak in. Tua hile tualngalte in nang hong phawk tha tu hi. 4Amate in nang hong mu thei tu in, ni omlai in sal tai tu bangin, na vanhte heang in. Taciangin ngaltai tu bangin nitak a na din sia en sak in. 5Amate in hong etcik laitakin, na inn pang tungah a hawng khat vut in, na vanh sia tua mun panin la keak in. 6Na vanhte na liangko ah suanin, na pai natu lampi na mu thei ngawl natu in na mit sawm in, khuazing sungah na pai sia mu sak in. Na vawt teng sia Israelte kidop natu hi tu hi,” hong ci hi.\n7TOPA ii vawt tu hong sawl bang teng ka vawt hi. Tua ni in ngaltai tu khat bangin ka vanhte ka heang hi. Tua nitak khuazin ciang, ka khut taw pang hawng khat ka vut a, ka pusuak hi. Mihing theampo mu tangin ka liangko ah ka vanh kisuan in ka ding hi.\n8A zingsang ciang TOPA in kei hong paupui hi. 9Ama in “A thi thei mihing awng, tu in Israel tualngalte in bang vawt ni ziam ci in nang hong dongh tu hi. 10Vaanglianpipa TOPA, Keima ii amate tungah ka pauna teng son in. Hi kam vaithak sia Jerusalem a uk Kumpipa tapa le tua mun ah a teangte theampo atu ahi hi. 11Na vawt teng sia amate tungah a piang tu thute ii limte ahi sia amate son in. Amate sia ngaltaite le ngalmatte hi tu hi. 12Amate kumpipa tapa in, khuazing sungah a liangko ah a vanh pua in, ama atu a kitolet panghawng panin a suakta tu hi. Ama in a mit a sawm tu uh a, a pai natu lampi a mu batu hi. 13Ahihang ka ngen ka zaak tu a, a sungah ama ka awk sak tu hi. Tua zawkciang ama sia Babylon khuapi ah ka paipui tu a, tua khuapi mu ngawlin ama sia thi tu hi. 14A zum naseppuite, ngaisutna a piate le ama a cingte theampo, mun theampo ah ka thethaang tu a, mihingte in thalup tu in amate zong tu uh hi.\n15“Mi namdangte sung le ngamdang mite sungah ka thethaang tak ciang amate in Kei, a TOPA ka hi hunlam hong tel tu uh hi. 16Amate sungah mihing tawmno khat sia ngal kidona, kialpi le natna a tatuam sung pan ka luhai sak tu hi. Tasia ciangin, tua mun ngamdangte kawmah amate ngamtatna sia bangza in kiihuai ci sia a tel uh a, Kei TOPA ka hi hunlam tel tu uh hi,” hong ci hi.\nA liing Kamsangpa ii Lim\n17TOPA in kei hong paupui hi. 18Ama in, “A thi thei mihing awng, an na neak ciang liing ngawpin, tui na dawn ciang kiitakna taw ngawk ngawp in. 19A ngam ah a taanglai Jerusalem mite tungah Vaanglianpipa TOPA ii kam vaithak sia hi sia hi, ci in ngambup ah son in. Amate in an a neak uh ciangin liing tu a, tui a dawn uh ciangin kiitakna taw a ngawk ngawp tu uh hi. A ngam uh sia bangma om nawn ngawl dongin kithiak siat tu hi, banghangziam cile tua munah a teangte khat sia in, thukham a palsat hang ahi hi. 20Tu laitak mihing taw a kidim khuapite sia kilalcip sak tu a, taciangin a ngam sia duisung kisuak sak tu hi. Tasia ciangin, amate in Kei TOPA ka hi hunlam hong he tu uh hi,” hong ci hi.\nA zaaknop huai Paunak khat le A zaaknop huai ngawl Kam vaithak khat\n21TOPA in kei hong paupui hi. 22Ama in, “A thi thei mihing awng, banghangin Israel mite in hi paunak sia lo kikik nuam hi tu ziam? Hi paunak sia, ‘Hunte papai a, son kholnate tangtung ngawl hi,’ ci hi. 23Tu in Kei Vaanglianpipa TOPA in hisia huvau ka ci nop sia amate mun ah son in, tua paunak sia ka bo sak tu hi. Tasia Israel ah kison kikik ngawl tu hi. Tasia sangin, "A hun hong theng zo hi, son kholna te hong tangtung tu hi" ci in son in.\n24“Israel mite sungah mu kholna maan ngawl om nawn ngawl tu a, lam pial sak thei kamsaanna om nawn ngawl tu hi. 25Keima TOPA in amate tungah son tu khi hi, taciangin ka son babangin tung tu hi. Hai nawn ngawl tu hi. No tualngalte awng, noma nuntakna hun sungah ka vawt tu na kidopna tu kong piakte vawt tatak tu khi hi, kei son zo khi hi,” Vaanglianbel TOPA in kong ci hi.\n26TOPA in kei tungah hong ci hi, 27“A thi thei mihing awng, Israel mite in mu kholna le na son kholnate sia maisang a khuala pi hun atu hi, ci in a ngaisun uh hi. 28Tua ahikom, Keima, Vaanglianpipa TOPA in son zo khi hi;” Haisaang nawn ngawl tu hi. Ka son sa te kiseam tu hi. Kei, Vaanglianpipa TOPA in son zo khi hi.


url: =Buy zopivane online! buy zopivane in thailand - Caymum: a guide to Cayman with children | Caymum: a guide to Cayman with children\nBuy zopivane online! buy zopivane in thailand\nHome › Forums › Health › Buy zopivane online! buy zopivane in thailand\nMarch 13, 2018 at 4:22 pm #227013\nBUY GENERIC ZOPIVANE MONEY ORDER, ONLINE ZOPIVANE USA, FAST DELIVERY ZOPIVANE WITHOUT A PRESCRIPTION SHIPPED OVERNIGHT\nBUY ZOPIVANE! Cheapest zopivane Online Amex, zopivane Online Pharmacy Usa, Cheapest zopivane Online Best Price, zopivane Express Courier Mastercard\nBUY zopivane online, BUY zopivane ONLINE NO PRESCRIPTION, Buy zopivane With Visa, Buy zopivane Visa\nzopivane US suppliers, zopivane Without Rx FedEx\nOrder zopivane without script, Buy cheap zopivane overnight\nCan you order zopivane from mexico\nBuy zopivane Overnight No Rx, Online zopivane\nOrder zopivane online reddit\nBuy zopivane online bluelight\nGeneric Buy zopivane Multiple special offers!, Buy zopivane Tablets\nBuy zopivane online cheap\nBUY zopivane FDA approved Fast, Buy zopivane Online\nSafe Order ZOPIVANE in Oregon\nBuy ZOPIVANE Generic On Line. Buy ZOPIVANE Best Place Buy\nno perscription zopivane next day\nbuy ZOPIVANE pay cod WITHOUT PRESCRIPTION\nzopivane no script fedex\nSafe Order Generic ZOPIVANE Norwich\nBUY ZOPIVANE PURCHASE OVERNIGHT, ZOPIVANE ONLINE CHEAP\nBUY ZOPIVANE WITHOUT A PRESCRIPTION, CHEAP ZOPIVANE FREE SHIPPING\nORDER ZOPIVANE ONLINE WITH PRESCRIPTION\nKunena :: Topic: Buy zopivane online! ZOPIVANE ONLINE NO PERSCRIPTI (1/1)


url: =andere hotels in de buurt Numsai Khaosuay Resort\tThe Blue Sky Resort @ Ranong\t3.7 Km.\tTinidee Hotel\t0.9 Km.\tThe B Ranong Trend 0.8 Km.\tAndaman Club\t9.9 Km.\tTags\tBegroting Hotel


url: =ZAM Thupuak :: 22 June 2014 :: ZOMI DAILY\nUNHCR Representative tawh holim khopna\nChin State sungpan kipawlna lian 5 tengin a beisa kha khat lai UNHCR Malaysia tangmi Richard J. Towle tawh holim khop ding ngetna tawh kizui-in June 18, 2014 ni sun nai 2:45pm pan 4:00pm ciang amah leh a sepihte 5 in hun hongpia thei ahih manin ki nuam mahmah hi. Hih kimuh khopna ah ACR panin Amos T. Haukim, CRC panin David Hniang Cung Thawng, ZAM panin Hau Suan Khai, FRO panin John Bawi Luai Thanga leh DAI panin Dominique Thet Saw te kihel thei hi. UN kalsuan zia leh sep zia tampi hong genkhia thei hi.\nJune 19, 2014 ni-in UNHCR-CDU makaihna tawh UNHCR conference hall ah Malaysia Anti-Corruption Commission (MACC) makai te kipawlna makaite kimuh khopna kinei hi.\nKilawmlopi a neeksimna azang theite na theih a om leh hih phone numbat tawh kumpi thuneite tungah kizasak thei hi.MACC Reporting Hotline1 800 88 6000.\nNang ngiat in pai a na gen nop zawk leh hih Address ah gen thei hi teh.\nBlock D6, Complex D,\nP.O. Box 6000, 62007 Putrajaya, Malaysia.\nNasep khopna thupi te ah golhguuk a ngente leh a sangte.Section 16(a) and 17(a) , MACC Act 2009.\nNasep khopna thupite ah sumgolh a kamciamte leh a piate,Section 16(b) and 17 (b), MACC Act 2009.\nNasep khopna zumpi a minsia sakte or a bawlsiate. Section 23, MACC Act 2009.\nHamphatna khat peuh ngah theihna dinga lampi maan lo a zuite.Section 18. MACC Act 2009.\nA tunga ih gen bang a gamta te kum 20 sung thong sungah kikem dinga, tua banah sum RM 10,000 ahikei leh sumgolh alaak zah uh sangin a zah nga aa tamzaw kigaam ding hi.\nTua na genpa in bang sem khial cih kicing takin na theih kul.\nThu pianni, a hun leh amun.\nBang hangin sum-golh kipia/kisang.\nNang bek ahi lo hong theih pih dang a om leh tua te zong kisam hi.\nA sepkhialh tawh kisai lai thupi te leh muh theih vante.\nSumgolh sang theite leh kilawmlopi a neeksimna a zang theite kumpi tungah gen nop na neih leh lau lo takin gen in, bang hang hiam cileh MACC Act 2009, Section 65 in na min leh na hihna pulaak lo dinga, na innkuanpihte, na tanau kinaipihte leh na kithuahpih na lawm it te hong hung hong kemcing den ding hi.\nLeft to Right: David Hniang Cung Thawng (CRC), John Bawi Luai Thanga (FRO), Dominique Thet Saw (DAI), Amos T. Haukim (ACR), Hau Suan Khai (ZAM)\nREMEDIHealth Insurance Vai\nREMEDI: Health Insurancedeihna bang hiam?\nUNHCRte Group Hospitalization Scheme (GHS)tawh kipawl agaltaai (Refugee/ Asylum Seekers) khat peuh natna hangin zato atun ciang sumlehpai tawh huh leh panpih theihna ding a vaihawmna uh penREMEDI: Health Insurancekici hi. Hih Insurance na lei khit nak leh Zato na lup ding ciangin na UNHCR Card/Asylum Seekers Card lah ding hiziau lel a, zato pan na tuah ciangin sumbei zah pen nang lungkham kul lo hi, bang hang hiam cileh Insurance Company leh Zato te na kipia lel ding uh hi. Hih Insurance pen December 31st 2014 beima in UNHCR Card/Asylum Seekers Card tawi teng khempeuh in nei kim ciat uleh hoih pen ding hi. man lo hi. Mimal in a lei nop leh kum khat ai RM 120 bek a piak kul a, innkuan a hileh kum khat ai RM 140 bek a piak uh kul hi. Innkuan khat sungah mi 5 val a om leh mi khat ciang RM 20 a behlap uh kul ding hi. Tua banah kum 18 tungsiah peuh mah in mimal in alei uh kul hi. HihHealth InsuranceUNHCR CardAsylum Seekersteng bek in lei thei uh a, Card tawi khin napi mangsak a Zumpi pan laidal a kitawi sakte in zong lei thei uh hi. Ahizongin Card piak nailoh laidal bek a tawi lai tengin bel lei thei lo leuleu uh hi.\nHihHealth Insurance/GHSin a nuai a ih pulaak teng abei zah piak sak hi:\nZato sunga Room saap man/ om man ni 25 ciang dong,\nAgim phadiak kepna(Intensive Care)om te ni 12 ciang dong.\nVan kisam nengneng leh Services sumbei teng zong.\nKi aatna sum bei zah (pumpi sunga vante kheekna cihte bel huam lo).\nCina khua phawk lo kep man.\nCina pua motor (Ambulance car) zat man leh zatui zaha man bei zah.\nGHS Policykizuiin mimal khat ai atampen RM 10,000 ciang tawh kihuh dinga, innkuan ahih a miphazah 5 tungsiah ahileh RM 12,000 ciang kipiak sak ding hi. Sum beizah tel loh na neih lehPRAah kidong thei hi:.011 330 19019, 011 3301 9020 (Monday – Friday, English or Malay). Ahizongin“60 days waiting period”khat omsak uh a, a deihna pen mikhat in hihInsurancea lei ni a kipan ni 60 acin dong natna satna tawh kisai sum beizah bangmah piak sak nai lo phot ding hi. Ahih hangin tua hun sung mah in member khat in Accident hong tuakin zato tung leh kihuh veve ding hi. Tua ciangin ih Insurance pen kumsim thaksuah sak kul a, kum khat pen Calendar kum khat a hihi. (June kha in hih Insurance na lei leh December kha ciang kum khat bei ding cihna hi.)\nIh theih ding thukhat om hi:Insurance na lei khit hangin Insurance in a huam loh natna pawlkhat om a, tuate pen a zato lup man uh amau leh amau kisik ding hi. Insurance in a huam loh natna te pen a nuaia teng hi pha deuh hi:Nupi naupaai,nausuak, nausia. Amah leh amah kithah asawmte(Suicide),lungsim poi thei leh mihaite, mitlimlangh, pumpi sungah siik ahih kei leh bangle khat thuah a kulte, pumpi sunga van khek cihte.. etc…GHS Policyzato lum lo te huam lo hi cih zong mangngilh kei ni. N.B. July kha kipan kipawlna te ah vak hong kipan ding hi.\nLei theihna mun:Asawt lo inUNHCRTUNE’n Selangor kuam tengah hawhna hunpi hong bawl ding uh hi. Tua laiahUNHCR Cardtawite lehAsylum Seekers Card’n lei thei pah in min khumna zong bawl thei pah ding hi. Tua hunpi hong man khit cianginOffice omna veng tuamtuamte ah hih Insurance lei thei lai veve uh hi. Kum 16 leh 64 kikaal te hih Insurance tawh kizom thei hi.\nGroup Personal Accident (PA) cih khat om leuleu a, hih pen mi khat in kum khat ai RM 11.50 bek a piak kul a, kum 18 pan 64 kikaalte bek in lei thei hi. AhizonginGHSna lei loh inPAkilei thei lo leuleu hi. PAAccident hang tawh liamna thuakte a kipan sihna ciang dong huam hi. Setzung nasemte leh Construction nasemte ading in deih huai diak hi. Huhna leh panpihna sum pen zatui zaha man RM 2,000 banah RM 23,000 ciang ngah thei uh a, sihna tuakte’ innkuanpihte zong RM 2,000 ki pia lai hi. Ahihangin khamtheih guihtheih zatna hanga Accident tuakte, tualthahna, lungsim gitnat loh mana thuakna, thauvui thautang hanga liamna, naupaaina etc te PApanpihna sumlehpaai pia lo hi cih phawk den ding kisam hi.\nAnlun Khua mi, Pi Mang Aih Cing (Kum 66), Taithul Beh (ZSM No. 5288)in sunglam damloh na hangin 6.6.2014 ni in hong nusia aa, 7.6.2014 ni in Subang hanmual ah lungkim huai takin kivui thei hi. Pi Mang Aih Cing in ama nuntak sungin Itna nei in, thukhual in muhna zaaipi nei a, Zomi dongtuak te ahuhnuam tawntung ahih manin ZSM tawh khut kilen in mapang khawm tawntung khat ahih manin ZSM zumpi panin ih dah na pulak inih khak hi. Tua hi aa ama hun nunung ni-in ZSM in ama Pawlpi ahi Myanmar Christian Assembly tawh mapang khawmin dahpihna hun leh hanmual ah khakna kinei thei hi. Nu Cing hangin adah akap, lungzuang khua ngai khempeuh tungah Topa’n hong hehnem ciat tahen.\nPimpih Khua mi, Pa Zam Cin Lian (Kum 28), Haunung Behpen Kawlgam pan Leilam tawnin Malaysia hong pai hi a, 8.6.2014 ni in Ipoh khua, Pelak State hong tung hi. Lamkal hamsatna leh damloh na tuam tuam hangin 10.06.2014 ni in Ipoh khua Kumpi zato pi panin a leitung nuntakna hong beisan a,lungtup na mun Kuala Lumpur hong lut manlo in hong nusiat na thu akizak ciangin ZSM pan makai te 4 leh Pimpih Innkuan Malaysia (PIM) tawh kithuah in Ipoh Khua ah kidelh pah a, Zomi Catholic Community Malaysia (ZCCM) Lutangpi vaihawm pihna mah tawh Ipoh RC hanmual ah lungkim huai takin kivui thei hi. Pa Zam Cin Lian ii nusiat zi leh tate, nu leh pa sanggam te leh PIM tawh a kibangin ZSM panin ih dah khawm hi.\nPhaiza khuami, Pa Sut Sian Lal leh Nu Don Za Lun te tanuLia Cing Zuan17.06.2014 ni in, Ampang zatopi ah suakin piangsak pa Pasian kiangah ciahkik pah aa, Phaiza khua kipawlna leh ZSM in mapang khawmin vai kipua khawm thei hi. Adah akap tha neem nu leh pa, Phaiza khua kipawl na tawh akibangin ZSM in ih dah khawm hi.\nTahan-Kawlpi ateng, Keltal khuami, Pa Zam Pau leh Nu Thang Do Cing te’ tapaTg. Thang Kap Lian Thang(Kum 20) Buansing Beh,pen Kawlgam pan leilam tawnin Malaysia hong pai hi a, kamsiatna lianpi tawh lamkaal ah hong tuahsia cih thu ih za hi. Zomi 3 leh namdang te 7 Mawtaw khat ah a tuangkhawm hi a, Kuala Lumpur hong lutkuan ciangin mawtaw kibung in,4 a sipah te lak ah amah hong kihel kha hi. Adang Zomi 2 te zato ah kipuak hi. Hih thu ZAM-ZSM ah hong kikoh ciangin zumpi pan Sia Kep Lian makai in kidelh pah aa, aliam teng leh siluang te kikan khiazo hi. Lamkaal tuahsiatna mun pan hong nusia Tg. Thang Kap Lian Thangaa adah akap khempeuh tawh akibangin ZAM-ZSM zumpi panin ih dah khawm hi.\nDHS pan Contact ngahlo sungah na nambat aom leh ZAM zumpi ah hong paipah in hong kipanpih ding hi. Anuai a te pen MY Number leh UN Number ahihi.\nUNHCR-EST panin Giants ah sem ding Zomi ciktak mahmah pasal 42 leh numei 18 ki deih hi.\nSetzungah packing bawl ding Zomi pasal citak mi 18 kideih lai. Khasum kipatna RM900, OT tawh RM1100 ngah thei. Alunglutte kizopna ding: Mangpu 019 510 6413.\nTukal sung Palaaite buaipih deuh teng\nCing Khan Niang (Bapi), Ngo Ngaih Ciang (Heilei), Eng Sawm Thang le Dong Sian Lian (Buan), Kam Lian Khup (Khuadai), Cing Za Dim le Ning Tawi Piang (Thalmual, Thang Biak Lian (Zampi), Kham Lam Thang, Hau Khan Thang, Thang Ngaih Suan (Kaptel), Kam Suan Lun Mang le Kam Lun Lal (Vanglai), Thang Thawn Khai (Bukphil), Tun Khan Kim (Singunau), Khen Deih Piang (Tuipi), Thang Kap Lian Thang (Keltal) Khup Cin Mang (Haupi), Thang Sian Mang (Haupi), Sian Lam Muang (Tuimang), Lian Sian Piang, Pau Muan Khai, Lalpu le Muih Langh (Zozaang).\nFaisal Cup leh ZEC\nZEC Kota Damansara panin U16 Girls Football a 3 na hong ngah in, ZEC Talalla panin U12 Girls Football a 3 na leh U12 Girls Netball Champion hong ngah thei uh ahih manin ki angtanpih mahmah hi.\nZomi Catholic (ZCCM, St. Joseph Church, Sentul) pan tukal Thupuak bawlna ding RM50 hong piakhia leuleu uh ahih manin lungdam ihko hi. ZCCM Pawlpi tawh na kizop nop leh: Francis Khampi 016 269 1351.\nNew Life 4U Ministry panin Sia Kamtawng in Thupuak bawlna ding RM50 tawh ma hongpang ahih manin lungdam ihko hi.\nNew Life 4U Ministry\nMalaysia a om Zomi khamang thang, mimang thangte ading nasepna ministry na lunglut leh kizopna ding Sia Kamtawng 017 361 0125\nPrevious: Akileek kim Khanuntak na leh Pilna ~ Pau Do Lian\nNext: Aki Lekkim Ngaihsutna pan Aki banglo Ngaihsutnate Pomsiamna\nTulaai Leitung Thuthang tuamtuam Updates September 30, 2014\nGospel Concert omding (Khuppi & Niangpi)\nMobile Phone ging langlang keei\nOhio ah thubuai aom manin sihdan piakding mi 8 ahun kisotto ~ TK Lian\nKham lam i cihcih a to mah hi